Gutereš traži obustavu sukoba turske i sirijske vojske u Idlibu\nIzbjeglice napuštaju Idlib\nGeneralni sekretar Ujedinjenih nacija Antonio Gutereš pozvao je večeras na "obustavu sukoba" Turske i Sirije u provinciji Idlib i dodao da je "izuzetno uznemirujuća promjena prirode konflikta" na tom području, prenosi Reuters.\nGutereš je rekao da je potrebna obustava "sukoba prije eskalacije koja bi dovela do potpuno nekontrolisane situacije".\n"Posebno smo zabrinuti jer se sada sukobljavaju vojske Turske i Sirije koje se međusobno bombarduju u Idlibu", posljednjoj sirijskoj provinciji u rukama pobunjenika.\nTurske vlasti su danas saopštile da neće dozvoliti sirijskim snagama da dalje napreduju unutar Idliba.\nTurska pogodila 54 mete u Idlibu i neutralizirala 76 vojnika\nU nedavnoj artiljerijskoj paljbi sirijskih snaga poginulo je osam pripadnika turskih snaga. Potom je turska vojska odgovorila bombardovanjem položaja sirijske vojske i u tom sukobu je stradalo najmanje 13 osoba.\nOko pola miliona ljudi napustilo je sjeverozapad Sirije gdje se dva mjeseca provodi ofanziva sirijskih snaga uz pomoć ruskog saveznika.\nTurska je rasporedila svoje vojnike na 12 promatračkih punktova u regiji Idliba u okviru dogovora postignutog sa Rusijom namijenjenog da se zaustavi nasilje u toj oblasti, posljednjem uporištu militanata i pobunjenika u Siriji.\nMeđutim, snage sirijskog predsednika Bašara Asada pokrenule su ofanzivu uprkos sporazumu o prekidu vatre sklopljenom između Rusije i Turske, koje podržavaju suprotne strane u sukobu.\nU provinciji Idlib, koja je uglavnom u rukama pobunjenika, živi oko 3 miliona ljudi, od kojih je većina raseljena iz drugih dijelova Sirije koji su ranije bili pod ofanzivom.\nUN: Za dva mjeseca više od pola miliona raseljenih u Siriji\nOd 2011. godine kada je počeo rat u Siriji, poginulo je više od 380.000 ljudi, a milioni su u izbjeglištvu.


Draško i Dritan - Stanivuković nikad neće biti kao Abazović\nSvet Autor:Margita Milovanović04. dec. 202017:05 > 17:30\nFoto: EPA-EFE/BORIS PEJOVIC/TANJUG/DRAGAN KUJUNDZIC\nOve godine izbori u regionu ne samo da su bili revolucionarni jer su upravo na njima srušeni dugogodišnji lideri Milo Đukanović i Milorad Dodik (on makar delimično), već su iznedrili dve nove političke zvezde - najpre Dritana Abazovića, a potom mladog Draška Stanivukovića.\nVideti nova lica na političkoj sceni u Srbiji je i dalje na nivou naučne fantastike, ali su Crna Gora i Bosna i Hercegovina dokazale da je upravo sveža krv neophodna da se maknu stare garniture. Srbija nema Dritana i Draška i još dugo će ih čekati.\nBilo bi pošteno reći da je uspeh koji je lider Građanskog pokreta URA Dritan Abazović postigao veći, više istorijski i više značajan od Draškovog koji je uzeo Miletu Dodiku Banjaluku – bastion Dodikovog SNSD-a jer je Abazović sa ostatkom crnogorske opozicije sa vlasti uklonio DPS Mila Đukanovića koji je 25 godina bio bog i batina Crne Gore.\nObojica su sa diktatorima koje su rušili na početku karijere imali okršaje; u skupštinskoj sali, sada već daleke 2013., nakon izlaganja poslanika Abazovića, Đukanović je, vidno iznerviran, viknuo na njega, nazivajući ga bitangom, a Dodik je vazda Stanivukovića zvao „nedonoščetom“, mada mu ovaj nije ostajao dužan.\nIpak, razlike između dvojice mladih lidera su makar jednako značajne.\nStanivuković nije bio dovoljno vešt – mada to ima možda veze i sa tim što ima tek 27 godina – da izbegne mine koje su ga sačekale, te se u vrlo kratkom roku iz revolucionara pretvorio u homofoba i čoveka koji negira genocid.\nPrva mina svakako je bila Srebrenica.\nDritan privatno: O ženama, frizuri i popularnosti za Nova.rs\nDodikov pali bastion: Kako je Mile izgubio Banjaluku\nStanivuković je prvo u nastupu za N1 u Zagrebu, u emisiji “Pressing”, izjavio da se u Srebrenici nije dogodio genocid, nego “veliki zločin i tragedija”. Na pitanje voditelja kako komentariše to što je Haški tribunal osudio Radovana Karadžića i Ratka Mladića za najteže ratne zločine, Stanivuković je odgovorio: “Ne priznajem ja od tog suda ništa!”\nNije mnogo prošlo dok su ga dočekali na nož i umesto borca za slobodu počeli da nazivaju „četnikom“, „negatorom genocida“ i „gorim nacionalistom od Dodika“.\nPotom je za TV Fejs pre nekoliko dana rekao da svako ima pravo na sve vrste opredeljenja, ali dok je on na čelu tog grada, gej parada neće biti organizovana jer on smatra da je za BiH dovoljna jedna, ona u Sarajevu, sve uz objašnjenje da je on Srbin i pravoslavac, kao i da „gej parada nije u duhu naroda kojem pripada“.\nNovinari nisu zaobišli ni, što se moglo očekivati, kosovsko pitanje, a Stanivuković se zapetljao.\nPrvo je rekao da je njegova zemlja Republika Srpska, a ne skraćeno „RS“, kako taj entitet nazivaju u Federaciji BiH, da je Srbija „Majka“, a Kosovo i Metohija deo Srbije. Na pitanje novinara sme li da kaže “Republika Kosovo” kada već govori Republika Srpska, odgovorio je da ne može jer je reč o delu teritorije Srbije čiju samoproglašenu nezavisnost niko u BiH nije priznao.\nSa druge strane, stav Dritana Abazovića po pitanju Kosova neće se promeniti, kako je više puta isticao, i nova Vlada Crne Gore neće povući priznanje. Abazović podržava borbu za poštovanje prava pripadnika LGBT populacije, za Srbiju je odmah rekao da „Crna Gora neće biti srpska Sparta“, a o genocidu u Srebrenici (po tom pitanju ima vrlo jasan stav: da je u Srebrenici izvršen genocid) rekao je da je crnogorska opozicija upravo pobedila ljude koji su u njemu učestvovali.\nDritan Abazović je u trenutku kada je crnogorska opozicija uhvatila zalet zaista postao regionalna politička zvezda; „dritanka“ je postala nova omiljena frizura Balkanaca, na društvenim mrežama polemisalo se i o Dritanovom političkom programu i tome da li Dritan ima devojku, a Srbima je jedino ostalo da kukumavči na tim istim mrežama i sanja da će se i kod nas pojaviti takav tip.\nStanivuković je još, kažu, zelen, a na društvenim mrežama se dosad najviše rapravljalo o njegovoj luksuznoj vili u Banjaluci i njegovim ispadima iz skupštine kada je, na radost onih koji nisu fanovi Mileta Dodika, lidera SNSD-a nazivao, između ostalog, i Dalaj lamom.\nOčito da ima još da uči, uprkos velikom uspehu koji je postigao u Banjaluci i, na širem planu, ugrozio Dodikovu dominaciju, a ako mu treba neko da se na njega ugleda, jasno da nema boljeg od Dritana Abazovića.\nBiHBosna i HercegovinaCrna GoraDraško StanivukovićDritan Abazović


Home / Lokalna samouprava / Održana sednica Gradskog veća, usvojeni planovi i programi javnih preduzeća\nGradski većnici danas su na sednici Gradskog veća usvojili planove i programe svih javnih preduzeća. Gradonačelnik Vasić istakao je da je zadovoljan činjenicom da su sve planirane investicije i svi planirani radovi u javnim preduzećima uspešno realizovani.\n-Mi godinama unazad praktikujemo da krajem godine usvojimo programe i planove javnih preduzeća da bi već od 1. januara oni mogli da počnu da rade i ostvaruju planove i programe. Usput analiziramo i probleme i rezultate iz tekuće godine. Mogu da kažem da je 2017. godina još jedna uspešna godina za nama. Ostvareni su svi planovi koje smo zacrtali. Malo toga zbog objektivnih okolnosti nije urađeno, a kao što smo čuli i za sledeću godinu su predviđeni ozbiljni radovi i na infrastrukturi i u svakom od javnih preduzeća. Gotovo da nema promene cena komunalnih usluga, ima ih jedino u oblasti vodovoda i Komunalcu, u Toplani i Reginalnoj deponiji nema, ali su to veoma male promene, svega tri do četiri posto, čak su i ispod inflacije. Trudimo se da javno komunalni sektor bude održiv, da cene budu prihvatljive za naše građane a da preduzeća budu efikasna. Ne treba zanemariti ni rad ustanova kulture, Sportskog centra, Predškolsku ustanovu Čika Jova Zmaj koju čekaju velike investicije, tako da se trudimo da svake godine pravimo bolje uslove za život i rad u našem gradu-kazao je gradonačelnik Vasić.\nPovezanograd pirotgradsko većeistaknutomr vladan vasić\n← Previous Story Večeras u 18 sati počinje sa radom Gradsko klizalište na Omladinskom stadionu\nNext Story → Radiće se na izmeštanju teretnog saobraćaja iz centralnog gradskog jezgra


Potres u Pentagonu: Tramp čisti nelojalne i posle izbora - 10.11.2020, Sputnik Srbija\nPotres u Pentagonu: Tramp čisti nelojalne i posle izbora\nU javnosti se odavno spekulisalo o smeni šefa Pentagona Marka Espera i nije nikakvo iznenađenje što je Donald Tramp to napokon i učinio, iako se SAD nalaze u... 10.11.2020, Sputnik Srbija\n19:37 10.11.2020 (Osveženo: 13:19 11.11.2020)\n© AP Photo / Jacquelyn MartinZastava SAD na zgradi Pentagona\nU javnosti se odavno spekulisalo o smeni šefa Pentagona Marka Espera i nije nikakvo iznenađenje što je Donald Tramp to napokon i učinio, iako se SAD nalaze u postizbornom periodu. Esper je još jedan od pripadnika Trampove administracije koji je odlučio da pređe na drugu stranu.\nPre Espera to su učinili i prvi šef Stejt departmenta Reks Tilerson i Esperov prethodnik general Džejms Matis, podseća istoričar Saša Adamović.\n„Prosto je neverovatno da svi oni koji su smenjeni ili su otišli na određeni način, prihvataju najvažnije državne funkcije, a onda okreću leđa predsedniku Trampu i pokušavaju da vode nekakvu svoju privatnu politiku. Ili nisu razumeli šta je Trampova politika, iako je on o tome govorio još 2016, ili odlučuju da pređu na stranu duboke države“, kaže Adamović.\nTramp potresao Pentagon\nEsper je, prema rečima našeg sagovornika, išao iz greške u grešku, otvoreno oponirajući Trampu, na taj način sabotirajući njegove ideje, pogotovo one o načinu na koji SAD treba da okončaju „beskonačne ratove“ koje vode širom sveta.\n„Sa druge strane, koristio je svaku priliku da u javnosti pokaže nelojalnost predsedniku Trampu, a time je znao i da se pohvali. Nije u pitanju samo Esper. Tramp je za četiri godine mandata imao sličnih problema. Osim Matisa i Tilersona, treba spomenuti i bivšeg šefa FBI Džejmsa Komija, koga je Tramp takođe morao da otpusti“, objašnjava Adamović.\nU američkoj javnosti spominje se mogućnost da Tramp, pored Espera, otpusti i šefove FBI i CIA, Đinu Haspel i Kristofera Vreja, sa kojima Tramp, prema Adamovićevim rečima, ima isti problem kao i sa Esperom.\nKadrovi nisu hteli da slede Trampa\n„Svuda nelojalnost, nekorektnost i nefer odnos prema Trampu koji im je dao priliku da obavljaju te dužnosti. Pritom, on nikada nije krio od javnosti šta su mu namere. Izgleda da je problem u tome što je Tramp hteo da u američkoj spoljnoj politici napravi kopernikanski preokret, da napusti globalističku politiku, koja Amerikom dominira poslednjih stotinak godina, a kadrovi kojima je pružio priliku nisu hteli da ga slede u njegovim namerama“, zaključuje Adamović.\nDonald Tramp je saopštio da je umesto Espera na funkciju sekretara za odbranu imenovao dosadašnjeg šefa Centra za borbu protiv terorizma Kristofera Milera.\nEsper se sa Trampom sukobljavao po mnogim pitanjima, od preimenovanja vojnih baza nazvanih po generalima iz doba Konfederacije, preko odbijanja Trampovog zahteva da vojska interveniše tokom protesta koji su donedavno potresali američke gradove, do principijelnih pitanja vezanih za povlačenje američkih trupa iz Iraka, Sirije i Avganistana.\nTramp smenio šefa Pentagona\nTrampova borba za rušenje Bajdenove „pobede“ – u tri koraka\n„Fact-checking”, nova svetska istina nad istinama koja nema nikakve veze sa – istinom


ШАХ-МАТ: Руси на Крим послали МИГ-ове са КИНЖАЛ РАКЕТАМА\nŠAH-MAT: Rusi na Krim poslali MIG-ove sa KINŽAL RAKETAMA\nRuski avioni presretači MiG-31 naoružani hipersoničnim raketama „Kinžal“ (kama, bodež) izveli su 89 letova nad Kaspijskim i Crnim morem u okviru eksperimentalnih borbenih dejstava, objavio je danas ministar odbrane Rusije Sergej Šojgu.\nTASS prenosi da je Šojgu to kazao na sastanku čelnika tog ministarstva koji se na kraju godine organizuje sa ruskim predsednikom Vladimirom Putinom.\nAgencija podseća da je Putin 1. marta ove godine obelodanio postojanje hipersoničnog raketnog sistema „Kinžal“ kojim se dejstvuje iz vazduha, kada je rekao da ovaj sistem ima domet od više od 2.000 kilometara.\nPutin je na današnjem sastanku sa bvojnim vrhom u Moskvi izjavio da novom naoružanju Rusije nema ravnog u svetu i da će ono obezbediti bezbednost zemlje u decenijama koje dolaze, preneo je AP.\nNavodi se da je Putin posebno pomenuo novu hipersoničnu raketu „Kinžal“ i hipersoničnu jedrilicu „Avangard“, kazavši da ovo oružje snačajno jača vojne kapacitete Rusije.\nAP navodi da je „Kinžal“ već isporučen ruskoj vojsci, a da je ministar odbrane Sergej Šojgu najavio da će „Avangard“ ući u vojnu službu naredne godine.\nPutin je takođe kazao da se nada da će napredno rusko oružje naterati one koji su naviknuti na „militarističku retoriku“ da se zamisle.\n– Ozbiljan napredak je napravljen u razvoju naprednog naoružanja, o kojem sam govorio 1. marta ove godine pred parlamentom. Nadam se da će naši najnoviji sistemi naterati one koji su se navikli na militarističku i agresivnu retoriku da razmisle – kazao je Putin na proširenom sastanku ministarstva odbrane.\nOn je takođe upozorio da bio povlačenje SAD iz Sporazuma o nuklearnim snagama srednjeg dometa (INF) moglo da uništi sistem kontrole naoružanja.\n– Saopštenje SAD o povlačenju iz sporazuma INF budi ozbiljnu zabrinutost. Taj korak mogao bi da ima veoma negativne posledice i primetno će oslabiti regionalnu i globalnu bezbednost. U perspektivi, to zapravo može da znači degradaciju pa čak i uništenje cele arhitekture kontrole naoružanja i neproliferacije oružja za masovnu destrukciju – rekao je Putin.\nOn je, međutim, istakao da ništa ne sprečava razmatranje modernizacije sporazuma INF sa drugim državama ili rad na novom sporazumu o oružju u toj sferi.\n– Da, zaista, postoje određene kompleksnosti u vezi sa ovim sporazumom i druge zemlje koje poseduju projektile kratkog ili srednjeg dometa ne učestvuju u njemu. Ali ništa ne sprečava pokretanje pregovora o njihovom pristupanju postojećem sporazumu ili pokretanje diskusije o parametnima nekog novog sporazuma – kazao je ruski predsednik.\nPutin je kazao da su se oružane snage Rusije tokom 2018. godine razvijale na uravnotežen i planiran način i da je nuklearna trijada Rusije znatno ojačala.\n– Sve vrste i rodovi vojski razvijali su se uravnoteženo i obogaćeni su najsavremenijim oružjem i vojnom tehnologijom, u skladu sa planom i novim državnim programom naoružanja. Nuklearna trijada koja igra glavnu ulogu u održavanju globalne jednakosti, očigledno je postala jača – rekao je Putin.\nJaci Kindza nego Nindza, samo rokajte ko god da se priblizi.


Naslovna · Vesti · „Dens arena“ će zbog jubileja raditi pet dana\nDens arena će biti otvorena već u sredu 5. jula, kada će na njoj biti održan specijalni festival „Nou slip“ (No Sleep).\nPovodom jubileja, danas je objavljen i novi dokumentarni film o ovoj svetski poznatoj bini, koji donosi priču iz bekstejdža i o pripremama za složenu produkciju i njenu izgradnju u rovovima Petrovaradinske tvrđave.\nFilm je 2016. godine snimila produkcija „Vajs“, a o svojim nastupima u njemu govore između ostalih i Karl Koks, Maseo Pleks, Nina Kravic, Skrileks i drugi.\nOvogodišnji „Egzit“ trajaće ukupno pet dana i noći, a zvaničan program trajaće od 6. do 9. jula, dok će 5. jula nastupiti sastav „Kilers“.\n„Egzit“ će proteći u znaku obeležavanja 50 godina od čuvenog Leta ljubavi iz 1967. godine, koje je promenilo svet i pokrenulo muzičke festivale kakve danas poznajemo.\nBy Alan Ford, dans arena, novi sad,\nZvezde festivala u glas: EXIT je magičan\nEgzit puni džepove vlasnicima stanova\nNa EXIT dolazi legendarni George Clinton


Nečija sposobnost se ne mjeri sa kim je neko u braku – Источно / Istočno\nProcjene profesionalnih kompetencija se ne mogu određivati na osnovu toga da li je neko bio u braku sa osobom iste ili različite nacionalnosti i na osnovu toga čije je prezime zadržao nakon razvoda, izjavila je danas Ivanka Marković, članica Predsjedništva SDS-a.\nMarkovićeva je, osvrćući se na izjavu predsjedavajućeg Predsjedništva BiH Milorada Dodika o zadržavanju prezimena supružnika nakon razvoda, kazala da izjave poput ove nisu specifične samo za ovog političara, nego i mnogih drugih koji na ovaj način žele diskreditovati žene.\n„Žene u politici imaju tešku poziciju jer ono što se toleriše muškarcima njima se stavlja na teret kao neka velika greška i nešto što utiče na kvalitet posla koji obavljaju“, navela je Markovićeva.\nOna je naglasila da li je zadržao nečije prezime nakon razvoda, u kontekstu procjene profesionalnih kompetencija, ne znači ništa.\n„Takva činjenica ne može da govori o nečijoj sposobnosti da obavlja određeni posao. Lično poznajem mnogo uglednih profesorica i profesora koji su sada ili su bili u mješovitim brakovima, a koji svoj posao obavljaju izvanredno“, istakla je Markovićeva.\nIsto tako, dodaje ona, poznajem sudije koje su bile ili su i sada u mješovitim brakovima i koji veoma časno obavljaju svoj poziv.\n„Neki od njih su dali izuzetan doprinos razvoju ne samo sudske prakse već i pravnog sistema Republike Srpske“, zaključila je profesorica Ivanka Marković.


Pentagon: Ne vršimo eksperimente na građanima Gruzije - Sputnjik Srbija\n10:01 15.09.2018 (osveženo 10:02 15.09.2018) Preuzmite kraći link\nOptužbe bivšeg ministra za državnu bezbednost Gruzije Igora Giorgadzea o tajnim američkim eksperimentima na ljudima na teritoriji republike su apsurdne, rekao je za Sputnjik zvanični predstavnik Ministarstva odbrane SAD Erik Pahon.\nGiorgadze je na pres-konferenciji u Moskvi saopštio da se obratio predsedniku SAD Donaldu Trampu sa molbom da istraži delatnost laboratorije „Ričarda Lugara“ u kojoj, kako on tvrdi, mogu biti izvođeni smrtonosni eksperimenti na ljudima.\n„Optužbe koje ste izložili su potpuno apsurdne“, naveo je Pahon na molbu agencije da prokomentariše izjavu bivšeg gruzijskog ministra.\n„SAD ne rade na biološkom oružju u Centru Lugara. To čak nisu ni objekti koji pripadaju SAD“, izjavio je on.\nSagovornik agencije je dodao da Centar za istraživanje javnog zdravlja „Ričard G. Lugar“ pripada Nacionalnom centru za kontrolu bolesti i javnog zdravlja Gruzije. Centar Lugara je zajednička državna i veterinarska medicinska ustanova, naglasio je on.\n„Misija Centra Lugara je da zaštiti građane od bioloških pretnji, podržava zdravlje ljudi i životinja putem otkrivanja infekcijskih bolesti, epidemiološkog nadzora i istraživanja u interesima Gruzije, regiona Kavkaza i međunarodne zajednice“, zaključio je Pahon.\nIzgradnja laboratorije Lugara je počela u blizini Tbilisija 2007. godine, a otkrivena je 2011. godine na osnovu okvirnog sporazuma vlada Gruzije i SAD. Laboratorija je bila predviđena za otkrivanje posebno opasnih infekcija među stanovništvom i životinjama, kao i za epidemiološki nadzor i naučna istraživanja.\nRanije je zvanična predstavnica Ministarstva spoljnih poslova Rusije Marija Zaharova izrazila zabrinutost delatnošću Vašingtona u vojnobiološkoj sferi, u vezi sa biološkim aktivnostima Pentagona na granici sa Rusijom. Prema njenim rečima, Moskva smatra da su, bez obzira na uveravanja Amerikanaca u suprotno, američke akcije u interesu američke vojske, a ne humanitarnih ciljeva.


ponedeljak, 15 jun 2009 11:47\nČetvrto zasedanje Komiteta za vanredna stanja održano je 11. juna 2009. godine.\nKomitet je razmatrao raspoložive informacije o prenošenju novog gripa A (H1N1) na brojnim lokacijama u zemljama različitih regiona Svetske zdravstvene organizacije i zaključio da su se ispunili uslovi za pandemiju.\nPrateći preporuku Komiteta, generalni direktor Svetske zdravstvene organizacije odlučio je da podigne nivo uzbune pandemije gripa sa nivoa 5 na nivo 6. U ovom početnom periodu, pandemija se globalno može okarakterisati kao umerena.\nKao što je prethodno preporučeno od strane generalnog direktora, zemlje ne treba da zatvaraju granice ili da ograničavaju međunarodna putovanja i trgovinu.\nZemlje treba da ocene specifičnost sopstvene situacije i da naprave pravovremeni prelaz sa mera za sprečavanje na nacionalnom nivou ka merama za ublažavanje, uključujući odgovarajuće ne farmaceutske intervencije.\nSvetska zdravstvena organizacija je u stalnoj komunikaciji sa proizvođačima vakcine protiv gripa. Razumljivo je da će proizvodnja sezonske vakcine biti uskoro završena i da će puni kapaciteti biti na raspolaganju kako bi osiguralo maksimalno moguće snabdevanje pandemijskom vakcinom u predstojećim mesecima.


Reforma javnih preduzeća - da li je ovog puta ozbiljno? - Nova ekonomija\nReforma javnih preduzeća - da li je o...\nVlada najavljuje uvođenje reda u javna preduzeća jer su potopila republički budžet u 2014. godini, ali istovremeno već dve godine ne primenjuje Zakon o javnim preduzećima. Da li će posao u državnoj firmi ostati san svakog mladog stanovnika Srbije?\nDa li je na red konačno došla sveta krava zvana javna preduzeća? Iako možda i nije bilo prevelike želje, iznudica je izgleda naterala vlasti da konačno na dnevni red stave sektor javnih i državnih preduzeća koji će ove godine budžet, odnosno poreske obveznike, koštati oko milijardu evra (tri odsto BDP-a). Sve češće se u javnosti mogu čuti izjave političara da će dovesti u red javna preduzeća, a pre nekoliko dana predsednik vlade Aleksandar Vučić rekao je da nije siguran da će uspeti u reformi javnih preduzeća, zbog velikih otpora. On se osvrnuo i na plate u javnim preduzećima koje su "najveće u Srbiji, oko 70.000- 80.000 dinara, dok su prosečne plate u privatnom sektoru oko 39.000 dinara, što je ogromna razlika koju država ne može da podnese”.\nIstinu govoreći, nije ovo prvi put da je neki premijer Srbije primetio da su plate u javnim preduzećima problem. Mirko Cvetković je u decembru 2008. godine izjavio da "visina plata u javnim preduzećima predstavlja relativno ozbiljan problem” najavivši mere štednje zbog nadolazeće ekonomske krize. Rezultat je da su plate u republičkim javnim preduzećima do 2013. godine najviše rasle od svih ostalih sektora. Na kraju 2013. godine bile su čak 68,5 odsto veće nominalno, a 16,5 odsto su povećane realno. Doduše, tadašnja vlada je to mogla da priušti, jer je krajem 2008. godine javni dug iznosio 8,8 milijardi evra, što je bilo 28 odsto BDP-a, dok je javni dug na kraju oktobra ove godine dostigao 22,1 milijardu evra ili 66,8 odsto BDP-a (ovo treba uzeti sa rezervom, budući da je nacionalna statistika promenila metodologiju u skladu sa preporukama UN pa su u obračun BDP-a uključeni i siva ekonomija i nelegalne aktivnosti, zbog čega je povećan BDP, inače bi po staroj metodologiji odnos javnog duga prema BDP bio blizu 70 odsto). Takođe, ovoga puta je i Međunarodni monetarni fond među glavne zahteve stavio i reforme i smanjenje budžetskih dotacija i garancija javnim preduzećima, pružajući tako dobar izgovor vlastima da nešto od toga i urade, uprkos nezadovoljstvu zaposlenih i sindikata.\nMinistar finansija Dušan Vujović poručio je da javna preduzeća koja budu pravila gubitke neće moći da isplaćuju plate kao do sada i 40 odsto veće od prosečnih, nego samo onoliko koliko će biti propisano budžetom.\nNekom kriza, nekom povišica\nOd početka krize 2008. godine, u Srbiji je prema podacima ankete o radnoj snazi Republičkog zavoda za statistiku broj zaposlenih smanjen za 450.000, mada se u javnosti pominjala brojka od čak 600.000 ljudi koji su ostali bez posla. Samo u privrednim društvima, prema podacima Agencije za privredne registre, smanjen je broj zaposlenih za 207.000 od 2008. do kraja 2013. godine. Međutim, u ovom periodu broj zaposlenih u javnim preduzećima je smanjen za svega 18.000. U poslednje dve godine, od kraja 2011. do kraja 2013. godine, čak je povećan broj zaposlenih u javnim preduzećima za skoro 3.000 ljudi. Istovremeno je u privrednim društvima ukupno smanjen broj zaposlenih za preko 20.000 (ovde nisu uračunati zaposleni kod preduzetnika i u javnom sektoru, osim javnih preduzeća koja posluju na tržištu).\nU Srbiji više od 50.000 ljudi radi a ne prima plate, a procenjuje se da zarade kasne kod više od 100.000 radnika. To su uglavnom zaposleni u preduzećima u restrukturiranju, u firmama sa propalim privatizacijama, ali i u privatnim firmama. Prosečna plata u privatnom sektoru na kraju 2013. iznosila je 39.395 dinara. S druge strane, plate u javnim preduzećima su redovne, porezi i doprinosi takođe, tako da zaposleni ne moraju da brinu da li će imati rupu u stažu kada bude došlo vreme za penziju. Na stranu neke privilegije o kojima većina radnika u privatnom sektoru može samo da sanja, kao što je 13. plata, beskamatna pozajmica ili beskamatni stambeni kredit.\nNo da se vratimo na visinu plata. Prema poslednjem biltenu javnih finansija Ministarstva finansija, u avgustu je prosečna neto plata u Srbiji bila 45.610 dinara. Prosečna plata u privatnom sektoru bila je oko 39.000 dinara. Prosečna plata u ukupnom javnom sektoru iznosila je 50.870 dinara, dok je prosečna plata u državnim javnim preduzećima bila čak 70.984 dinara. To znači da je prosečna plata u republičkim javnim preduzećima bila 80 odsto veća nego u privatnoj privredi. Prema podacima koje smo dobili iz Ministarstva privrede, raspon prosečnih zarada u javnim i preduzećima čiji je osnivač država, kreće se od 44.154 do čak 162.298 dinara.\nKoliko ko radi\nOd 2009. do 2013. godine prosečna plata u Srbijavodama i Aerodromu „Nikola Tesla” bila je veća od proseka u privatnom sektoru za 190 odsto, u Telekomu Srbija za 180 odsto, a u Srbijagasu za 160 odsto. Međutim, ako bi se računala zarada po efektivnom satu rada, razlika bi bila mnogo veća. Analiza Centra za istraživanje u privredi pokazala je da se u Srbiji u državnim preduzećima u administraciji efektivno radi tri sata i 45 minuta dnevno. Istovremeno se kod privatnika radi efektivno sedam sati i 18 minuta. Po toj računici, za svaki efektivan sat rada u javnim preduzećima radnici dobijaju po 809 dinara u proseku, dok sat rada zaposlenih u privatnoj firmi vredi svega 226 dinara.\nČesto se može čuti argument da su plate u javnim preduzećima veće nego u ostatku privrede zato što je veći udeo visokoobrazovanih među zaposlenima. Međutim, to ne objašnjava zašto su zaposleni u javnim preduzećima toliko plaćeniji i od kolega iz obrazovanja i kulture i zdravstva. Na primer, u avgustu je prosečna neto plata u ovim izuzetno važnim delovima javnog sektora, gde takođe radi veliki udeo visokoobrazovanih, bila 44.800 dinara, skoro 60 odsto manje nego u javnim preduzećima.\nOd početka krize od 2008. godine realna prosečna zarada u Srbiji porasla je za svega 1,1 odsto. Prosečna zarada u javnom sektoru smanjena je za 11,4 odsto u realnom iznosu, u prosveti za čak 17,5 odsto, dok je prosečna plata u javnim preduzećima povećana realno za 16,5 odsto, a nominalno za 68,5 odsto.\nPoseban apsurd su ogromne, za naše prilike, plate u javnim preduzećima koja prave ogromne gubitke. Pri tome ne da vlasnik, tj. država ne može da skreše plate, već ne može da spreči ni isplate privilegija. Tako je, na primer, 2012. godine zaposlenima u Elektroprivredi Srbije odobrena pozajmica u vrednosti od 50.000 dinara po zaposlenom, što je ukupno iznosilo 1,5 milijardi dinara, iako je EPS te godine ostvario gubitak od oko 12 milijardi dinara. Slično se desilo i ove godine kada je usled upozorenja da će zaposleni stupiti u štrajk, sindikat EPS-a sa Vladom Srbije i poslovodstvom kompanije potpisao novi sporazum o beskamatnoj pozajmici zaposlenima. Inače, prosečna neto zarada u EPS-u je 75.000 dinara.\nPlate u javnom sektoru u odnosu na privatni veće su i u zemljama regiona, ali ne baš kao u Srbiji. Na primer, u Rumuniji je razlika 20 odsto u korist javnog sektora, u Bugarskoj 19 odsto, Slovačkoj 15 odsto, Mađarskoj osam odsto. U Srbiji se na plate u javnom sektoru troši oko 13 odsto bruto domaćeg proizvoda, što je dvostruko više nego u Slovačkoj ili Sloveniji.\nŽivotni cilj: posao u JP\nPosle svega ni ne čudi zašto prema nekim istraživanjima čak 65 odsto mladih želi da radi za sigurnu platu u javnom sektoru. Veća sigurnost da se neće ostati bez posla, visoka i redovna plata, beneficije i veća prava su razlozi zašto je san toliko mnogo ljudi u Srbiji da se ugnezde u neko javno preduzeće.\nTo je ujedno i jedan od razloga zašto se javna preduzeća tako dugo i uspešno opiru reformama, profesionalizaciji, efikasnom poslovanju i na kraju i privatizaciji.\nVeliki otpor postoji od strane zaposlenih u javnom sektoru, članova njihovih porodica i svih onih koji direktno ili indirektno posluju sa javnim preduzećima. Dobar primer su bili otpori sastavljanju ličnih karata javnih preduzeća koje je prošle godine započelo Ministarstvo privrede i to posebno u delu gde je trebalo navesti sve dobavljače.\nNaravno, retko ko će javno ovo pomenuti, ali će zato učiniti sve što mogu da se zatečeno stanje održi što duže. Otuda i snaga sindikata u javnim preduzećima koji prete štrajkovima na svako ugrožavanje njihovih beneficija. Čak ni najavljeni platni razredi u javnom sektoru koje sprema Ministarstvo za državnu upravu i lokalnu samoupravu, neće se odnositi i na javna preduzeća.\nOsim što zbog ovoga javna preduzeća po pravilu pate od prezaposlenosti, stav da se po svaku cenu treba zaposliti u javnom sektoru šteti i ekonomiji. Profesor Ljubomir Madžar, predsednik Akademije ekonomskih nauka, ističe da je nejednako vrednovanje resursa jednake produktivnosti loše za privredu jer se resursi neefikasno koriste.\n"S jedne strane nema Srbina koji ne bi najradije radio u javnom preduzeću i za isti rad i kvalifikacije kao u privatnom dobio veću platu i povlastice. S druge strane, to je loše, jer i oni dobri koji bi radili za javni sektor i doprineli njegovom unapređenju, to ne mogu, jer su sva mesta zauzeta. Veliki je pritisak na javni sektor da zapošljava, pogledajte samo EPS koji ima 600 direktora. Iako ima previše zapsolenih, oni nisu dobro raspoređeni, pa negde treba zaposliti kvalifikovane ljude, a negde ima viška ljudi koji nemaju šta da rade”, ocenjuje Madžar.\nOn je i pesimista po pitanju rešavanja ovog problema, odnosno otpuštanja viška zaposlenih.\n"Treba mnogo administrativnog kapaciteta da se identifikuje i otpusti višak i bojim se da to nećemo moći da uradimo”, kaže on.\nKo još poštuje zakon\nIpak, najveći problem javnih preduzeća je upravljanje od strane ljudi koji su po pravilu članovi političkih partija i koji rade sa veoma malo kontrole i bez transparentnosti u poslovanju. Menadžment bi trebalo da kontrolišu nadzorni odbori, takođe sastavljeni od stranačkih kadrova i često bez ikakve veze sa poslovanjem preduzeća koje bi trebalo da kontrolišu. Situacija je takva i dalje, iako je zakon o javnim preduzećima koji reguliše i postavlja kriterijume i za izbor direktora i članova nadzornih odbora, donet pre skoro dve godine.\nDovoljno je reći da iako po zakonu direktori svih javnih preduzeća treba da budu izabrani na konkursima, do sada je samo direktor EPS-a na ovaj način postavljen i to u oktobru ove godine. U ove dve godine jasno se pokazalo da političari ne žele da ispuste iz ruku upravljanje javnim preduzećima, pa su još u predizbornoj kampanji najavljena profesionalizacija i depolitizacija javnih preduzeća ostali samo neispunjena obećanja. Transparentnost Srbija je napravila analizu "Efekti novog Zakona o javnim preduzećima – politizacija ili profesionalizacija”, gde je utvrđeno da je Zakon o javnim preduzećima u velikom broju slučajeva ostao samo prazno slovo na papiru.\nPrema Zakonu o javnim preduzećima krajnji rok za raspisivanje konkursa za direktore javnih preduzeća bio je 30. jun 2013. godine. Međutim, u jednom broju javnih preduzeća do sada uopšte nisu ni raspisani konkursi za direktora.\nZlatko Minić, saradnik Transparentnosti Srbija koji je radio na ovoj analizi, kaže za „Novu ekonomiju" da su se predstavnici vlasti pozivali na tumačenje republičkog sekretarijata za zakonodavstvo da se konkursi ne raspisuju za direktore koji su postavljeni na funkciju pre stupanja zakona na snagu.\n"Taj dokument niko nije video, a ta priča se odnosila pre svega na partijski postavljene direktore Srbijagasa, Pošte Srbije, Elektromreža... Ovo je jasan znak da ne postoji namera da se sprovede zakon i na kraju i depolitizacija javnih preduzeća”, ocenjuje Minić.\nU ostalim republičkim javnim preduzećima su sa velikim zakašnjenjem raspisani konkursi, a osim EPS-a čiji je direktor postavljen u oktobru ove godine, nijedno preduzeće nije dobilo direktora na konkursu.\n"Nismo mogli da dobijemo nikakvu informaciju ni zašto konkursi nisu završeni, ni u kojoj su fazi”, kaže Minić.\nVlasti se nisu pokazale spremnijim da poštuju zakon ni kod postavljanja nadzornih odbora. U nekoliko slučajeva vlada je postavljala Upravne odbore po starom zakonu, iako je novi već bio donesen.\nBez obzira na to što je novi Zakon stupio na snagu 25. decembra 2012. godine, četiri meseca kasnije, 5. aprila 2013. godine, vlada je imenovala predsednika i članove Upravnog odbora JP Pošte Srbije po odredbama nevažećeg Zakona o javnim preduzećima i obavljanju delatnosti od opšteg interesa, istovremeno se pozivajući na prelazne odredbe novog zakona. Kako se navodi u izveštaju Transparentnosti, među tada imenovanim članovima UO su bila četvorica predstavnika partija vladajuće koalicije: poslanik SDP Meho Omerović, inače politikolog, ekonomista Dobrosav Marić, član Jedinstvene Srbije, Milutin Stojinović iz URS, diplomirani inženjer poljoprivrede i Milan Stevanović, matematičar iz SNS.\nZakon o JP jasno propisuje da članovi nadzornih odbora moraju biti stručnjaci u jednoj ili više oblasti iz koje je delatnost javnog preduzeća, da moraju imati najmanje tri godine iskustva na rukovodećem položaju i da poseduju stručnost iz oblasti finansija, prava ili korporativnog upravljanja. U još najmanje osam javnih preduzeća su tokom marta 2013. godine postavljani članovi upravnih, umesto nadzornih odbora i uglavnom po političkom ključu.\nNa primer, u Putevima Srbije su gotovo svi članovi NO stranački funkcioneri, od toga dvojica po zanimanju politikolozi, a za predsednika je imenovan funkcioner stranke Ujedinjeni regioni Srbije Branislav Jovanović, što zakon izričito zabranjuje. Što se tiče stručnosti članova nadzornih odbora, na svašta se moglo naići, pa su ili su bili članovi nadzornih odbora Srbijavoda i PEU Resavica defektolozi, u NO JP Pošte Srbije sedi profesor uporedne tradicije i retorike na Pravnom fakultetu, dok u nadzornom odboru JP Fruška gora sedi filolog savremenih jezika.\nIako Telekom Srbija ne podleže Zakonu o JP, već Zakonu o privrednim društvima, obaveze nadzornog odbora po ovom zakonu nadzire rad izvršnih direktora, utvrđuje poslovnu strategiju i ciljeve društva, obavlja unutršanji nadzor poslovanja, ustanovljavlja računovodstvene politike i politike upravljanja rizicima i obavlja još desetak funkcija. U Telekomu Srbija od pet članova NO (ne računajući predsednika NO) dva su imala karijeru novinara, a jedan je inženjer šumarstva za bujice i eroziju, sa političkom karijerom. Ostala dva člana su iz redova sindikata.\nOvih dana mogu se čuti najave iz vlade da će biti pooštrena kontrola javnih preduzeća, da će morati do 1. decembra da predaju godišnje planove i da će posle kvartalno morati da izveštavaju vladu o poslovanju. Međutim, te obaveze postoje već skoro dve godine u Zakonu o javnim preduzećima, ali primena je dovela i do nekih apsurda. Tako je JP Fruška gora dobio saglasnost na plan poslovanja u 2013. godini tek u januaru 2014. godine.\n"Poenta godišnjih planova je da direktor sastavi godišnji plan koji odobri nadzorni odbor i na kraju na njega da saglasnost vlada. Ako se plan ispuni, direktor ima pravo na stimulaciju, ali ako napravi greške i plan ne bude ispunjen, prema nekim kriterijumima on može da dobije otkaz. Ako vlada daje saglasnost na plan poslovanja za godinu koja je prošla, onda ništa od ovoga nema smisla. To je ekstrem, ali redovan slučaj je da je vlada davala saglasnost na planove poslovanja za 2013. godinu u avgustu ili septembru te godine”, napominje Minić.\nOsim toga, preduzeća su i slala tromesečne izveštaje, ali kako Minić objašnjava, to su bile gomile brojeva i tabela bez ikakvih objašnjenja i opisa stanja.\n"Na osnovu toga ministarstvo je trebalo da donese zaključak koji bi usvojila vlada i samo je u jednom slučaju, koliko je nama poznato, Ministarstvo trgovine donelo zaključak o JP Pošte koji ima smisla”, kaže on.\nAko bi država i stvarno krenula u profesionalizaciju javnih preduzeća i striktnu primenu zakona i kontrolu njihovog poslovanja, a tvrde da će ih na to naterati i MMF, postavlja se pitanje ko će da se javi na konkurs za direktora velikog javnog preduzeća za platu od 1.000 ili 2.000 evra, uz pretnje da ne sme da posluje sa gubitkom i uz socijalnu politiku koja se i dalje vodi preko javnih preduzeća. Ovu demagogiju, da je skandalozno visoka plata direktora javnog preduzeća od na primer 200.000 dinara podgrevaju i mediji, ali joj podležu i političari.\nEkonomista Danilo Šuković, bivši član Saveta za borbu protiv korupcije, kaže da je pritisak na plate menadžera, a u krajnjem slučaju i ministara, čista demagogija.\n"Pa ministri za platu od 100.000 dinara ne mogu samo da kupe odela, a posle saznajemo da su dobijali novac sa drugih strana. To je čist poziv na korupciju. Dobar menadžer ako dobro radi višestruko se isplati firmi, a ako loše radi za koliko god malu platu, može ogromnu štetu da napravi”, kategoričan je Šuković, dodajući da računi moraju biti čisti, pa su u tom smislu štetni i pozivi nekim biznismenima da vode javna preduzeća iz nekakvih drugih pobuda, a ne zbog koristi.\nPosledica toga je, kako ističe Šuković, da se na konkurse javljaju partijski poslušnici koji kroz sive kanale izvlače novac iz javnih preduzeća i finansiraju stranke.\n"Hiljadu je načina da se novac izvuče, a naša revizija je slaba. Na kraju te gubitke plaćaju poreski obveznici iz budžeta. Moraju biti čisti računi i da se zna ko šta radi, koliko vredi i da bude adekvatno plaćen za to. U svetu se to odavno zna, a mi stalno nešto eksperimentišemo. Zato već dugo plaćamo visoku cenu”, upozorava Šuković.\nJoš jedna posledica ograničavanja plata najboljim menadžerima i inženjerima je njihov odlazak kod konkurencije. To je vidljivo na primer u Telekomu Srbija, kaže Šuković, dodajući da bi mnogo manji trošak bio za njihove plate, nego što je urušavanje firme njihovim odlaskom. "Partikularni interesi su već dugo ispred opštih”, zaključuje on.\nBedno plaćeni stručnjaci\nSa ovim se slaže i Minić, ističući da ako hoćemo profesionalca, ne možemo preko političke linije da dovedemo nekog da radi za platu od 80.000 dinara.\n"Onda gledaju kako da ga smene ili pošalju u zatvor, kako bi se dodvorili javnosti. Populistički zahtev je i da član nadzornog odbora radi za prosečnu platu. Pitanje je može li se naći stručnjak koji će se za 40.000 dinara udubiti u program poslovanja jedne kompanije”, kaže Minić, dodajući da još nije usvojena uredba koja reguliše stimulacije direktora.\nMinić smatra da prvo mora da se ukloni socijalna politika iz javnih preduzeća. "Tačno je da u zakonu o JP profit nije jedini cilj, ali ne može socijalni mir da bude osnovna funkcija jedne kompanije. Javno preduzeće pravi gubitke da bi bile niske cene zbog siromašnih građana, a onda tim cenama subvencionišemo i bogate”, smatra on, dodajući da nedavna promena nadzornog odbora EPS-a može biti signal, "ali videćemo za šta”.\nLjubomir Madžar napominje da u javnom sektoru ima krupnih preduzeća čije upravljanje zahteva mnogo znanja, iskustva i zalaganja.\n"Nemam ništa protiv da oni koji upravljaju velikim javnim preduzećima i snose odgovornost, budu i dobro plaćeni. Međutim, to nije popularno za političare, ako dobro plate dobre menadžere, neće zaraditi glasove. Savetujem da se gleda u inostranstvo gde su rasponi između najvećih i prosečnih plata u jednom preduzeću mnogo veći nego kod nas, gde još vlada egalitarizam”, poručuje Madžar.\nOn takođe ističe da se za razne stvari u javnim preduzećima često političke stranke pitaju više nego direktor.\n"Lično sam upoznat sa slučajem gde direktor jednog javnog preduzeća nije mogao da izabere najboljeg čoveka na radno mesto, jer je primao ljude samo na signal vlasti. On čak ni ne smatra da je njegovo pravo i posao da zaposli, već da ta radna mesta pripadaju političkoj strukturi. Stranke od toga žive. A gde god su stvari postavljene neekonomski, cveta korupcija. U nekim organizacijama se čak zna koliko košta radno mesto”, zaključuje Madžar.


Nema više razloga za štrajk doktora – Top Portal\nsubota 17 avgust 2019 / 23:48\nNema više razloga za štrajk doktora\nPremijer Vlade Hercegovačko-neretvanskog kantona (HNK) Nevenko Herceg i predsjednik Sindikata doktora medicine i stomatologije u HNK Kristina Bevanda potpisali su danas Kolektivni ugovor o pravima i obavezama poslodavaca i radnika iz oblasti doktora medicine i stomatologije na području HNK.\nHerceg je kazao da su pregovori Vlade i Sindikata okončani uspješno i da će Kolektivni ugovor vrijediti tri godine.\n“Bilo je potrebno puno zajedničkih napora, dijaloga i kompromisa kako bi se došlo do obostrano prihvatljivih rješenja. Iako se radi o značajnim finansijskim izdacima, Vlada, uz poboljšanje materijalnog statusa doktora medicine i stomatologije, na ovaj način želi poboljšati i nivo kvalitete zdravstvene brige za građane HNK“, rekeo je Herceg.\nNajavio je da će sutra biti upućen Prijedlog Kolektivnog ugovora i Nezavisnom strukovnom sindikatu zaposlenih u zdravstvu na području HNK i Nezavisnom sindikatu zaposlenika Sveučilišne kliničke bolnice Mostar, te izrazio uvjerenje da će i sa njima uskoro uspješno okončati pregovore.\nBevanda je kazala da je ovo samo početak djelovanja Sindikata koji će i ubuduće biti prepoznat kao partner u rješavanju svih pitanja i zaostalih problema u sistemu zdravstva.\n“Jednostavno smo uzeli stvar u svoje ruke. Nije nam bilo lako, trebalo je vremena da se shvati naša ozbiljnost i da se shvati da naša upornost neće nikada oslabiti kada nas veže zajednički cilj. Strukovni sindikat nastavlja borbu za preostala dva kantona u kojima nije potpisan Kolektivni ugovor za doktore, a kada zaokružimo cijelu Federaciju BiH, onda se korak po korak okrećemo rješavanju svega ostalog što nam smeta u sistemu zdravstva“, rekla je Bevanda.\nNa nedavno održanoj sjednici Vlada Hercegovačko-neretvanskog kantona je dala saglasnost na Kolektivni ugovor o pravima i obavezama poslodavaca i radnika iz oblasti doktora medicine i stomatologije na području HNK, kao i uslovima i roku primjene, te usvojila Zaključak u vezi s nastavkom dijaloga sa sindikatima zdravstvenih radnika i radnika u zdravstvu.\nKošarac: Rusija ohrabruje unutrašnji dijalog u BiH


OSSRB - Juniorke u petak (16.00) protiv Španije – direktni prenosi na https://volej.tv/ostatni/\nJuniorke u petak (16.00) protiv Španije – direktni prenosi na https://volej.tv/ostatni/\nŽenska juniorska reprezentacija Srbije (igračice do 19 godina, 2004. i mlađe) danas (petak, 8. april) će odigrati prvi meč na turniru H grupe II runde kvalifikacija za XXVIII EP 2022. u Hradecu Kralovem protiv Španije od 16.00 časova. Sve utakmice iz Češke možete gledati na platformi Češkog odbojkaškog saveza (https://volej.tv/ostatni/).\nJuniorke Srbije će u 2. kolu, u subotu, 9. aprila, igrati protiv Belgije od 16.00 časova. U poslednjem, 3. kolu, u nedelju, 10. aprila, Srbija će igrati protiv Češke od 19.00 časova.\nPlasman na EP izboriće pobednici 9 grupa, dok će se 8 najuspšenijih drugoplasiranih reprezentacija plasirati u III rundu kvalifikacija, iz koje će plasman na EP ostvariti 2 najbolje selekcije, odnosno pobednici 2 grupe III runde kvalifikacija, koje će se odigrati od 30. juna do 3. jula.\nXXVIII EP 2022. u konkurenciji juniorki odigraće se od 27. avgusta do 4. septembra u Skoplju, u Severnoj Makedoniji.


Poslednja istraživanja američkih naučnika potvrdila su da su ovi rezultati posledica intervencija u javno zdravstvo i uvođenja mere socijalne distance.\nNaučnici sa američkog Nacionalnog instituta za alergije i zaraze u poslednjoj studiji tvrde da virus SARS-Cov-2 mutiranjem postaje sve zarazniji. Ipak, iako je mnogo lakše zaraziti se virusom, korona virus je manje smrtonosan.\nNaime, Dejvid Mortensen, virusolog i rukovodilac studije tvrdi da je ovo posledica uspostavljanja socijalne distance između ljudi.\nSprovedena studija obuhvatila je 5.000 genetskih sekvenci virusa, a pokazala je da mutacije novi korona virus nisu učinile smrtonosnijim. Ovi stručnajci za javno zdravstvo tvrde i da to nije novina, odnosno kako svi virusi mutitraju, a većina tih mutacija je beznačajna.\n- Sve su to prepreke u širenju virusa, ali kako on mutira, tako postaje i pametniji u njihovom zaobilaženju - naglašava virolog.\nOn dodaje i kako bi to moglo značiti da bi virus mogao da nastavi sa mutiranjem i nakon otkrića vakcine, koje će se onda morati prilagođavati svake godine, kao što je slučaj i sa vakcinom protiv sezonskog gripa.


Na pjenu od mora\nBudva jesen 2019\nNa pjenu od mora Istaknut\nObjavljeno u Sajmovi Napisano Urednik oktobar 22 2019\tveličina teksta\tSmanji veličinu teksta Povećaj veličinu teksta\nOvogodišnje sajamske manifestacije obeležilo je predstavljanje kompanija za projektovanje, inženjering i izgradnju iz celog regiona što doprinosi jačanju konkurencije u svim sektorima građevinske industrije\nPosredstvom specijalizovanih sajamskih platformi, na ove tri međunarodne sajamske manifestacije, predstavilo se 62 izlagača iz 10 zemalja, i to: Crne Gore, Srbije, Hrvatske, Makedonije, Bosne i Hercegovine, Slovenije, Republike Češke, Rusije, Ukrajine i Albanije, čijim posretstvom su bili predstavljeni brendovi iz celog sveta.\nVeć godinama unazad postala je tradicija da je većinski broj novih izlagača na sajamskim manifestacijama u Budvi što potvrđuje činjenica da se od ukupnog broja izlagača na ovogodišnjem Sajmu prvi put se predstavilo 52 odsto izlagača, a međunarodni karatker manifestaciji dalo je 62 odsto inostranih izlagača.\nTokom više od pola veka poslovanja, u ambijentu više različitih privrednih sistema, sajamske platforme koje nudi Jadranski sajam uspešno su služile privredi Crne Gore. Samostalni, kao i zajednički nastupi inostranih izlagača, pokazatelj su i potvrda značaja sajamskih platformi na Jadranskom sajmu u Budvi, gde se u kontinuitetu predstavljaju tržištu nove kompanije i proizvodi, ali i daje snažan podsticaj razvoju i internacionalizaciji poslovanja kompanija.\nSajam građevinarstva, 14. Sajam voda, vodovoda i sanitarnih tehnologija i 7. Sajam energetike obeležilo je predstavljanje kompanija za projektovanje, inženjering i izgradnju iz celog regiona što doprinosi jačanju konkurencije u svim sektorima građevinske industrije. Takođe, na Sajmu su u kontinuitetu prisutni zastupnici renomiranih svetskih proizvođača građevinskih mašina i mehanizacije. Uz tradicionalne učesnike – proizvođače i distributere građevinskih materijala, alata i mašina, stolarije od drveta i aluminijuma, uređenja enterijera obeležilo je predstavljanje kompanija koje se bave izgradnjom energetski efikasnih objekata.\nEnergetski sektor karakteriše snažno prisustvo kompanija koje se bave termotehnikom, implementacijom energetske efikasnosti u građevinarstvu i prenosom el. energije. Pored domaćih kompanija iz ovog sektora prisutne su bile i inostrane čije prisustvo potvrđuje rastući potencijal regionalnog tržišta.\nEXPO TROPHY NAGRADA 2019\nAD Jadranski sajam u cilju podsticanja tržišnog komuniciranja, edukacije potrošača, marketinškog i propagandnog prezentovanja proizvoda, dodelio je najuspešnijim izlagačima priznanje EXPO TROPHY.\nPrva nagrada, ZLATNA PLAKETA EXPO TROPHY dodeljena je izlagaču: E-KUĆA, Čačak, Srbija\nKao graditelj stambenih i nestambenih objekata izlagačkim programom stolarije „BEZIRHANA” zaslužuje sve komplimente za prikazanu stolariju. Tehnološka rešenja sistema zatvaranja, zvučne i termičke izolacije na ulaznim vratima, garantuju bezbednost i sigurnost. Sveukupno štand ovog proizvođača odaje jedan moćan proizvodni sistem. Prilagodljivost ovog sistema gradnje savremenim tehnologijama kao i savremenim estetskim rešenjima i dizajnu daju veliku prednost ovom proizvođaču, očigledno novorazrađenim načinom razmišljanja kada je tehnologija montažne gradnje ponovo aktuelizovana.\nPosebna priznanja su dodeljena sledećim izlagačima:\nLOGI N.P.T.- Prizren\nDECOR LIMITED LIABILITY COMPANY, Moskva\nEKONOMIK KONTEJNERI – Srebrenica\nTOI TOI DOO –Budva\nFMT SERVOMATIK - Tirana\nRATIONAL GROUP D.O.O. – Podgorica\nPročitano 398 puta\tPoslednji put izmenjeno Poslednji put izmenjeno oktobar 22 2019\nViše iz ove kategorije « Aktuelne međunarodne manifestacije u periodu septembar - oktobar 2019.


Pokret Oslobodjenje formirao Savet za Kosovo i Metohiju\nBeta 26. aprila 2021. 11:40\nPokret Oslobodjenje formirao je Savet za Kosovo i Metohiju, čiji će krajnji cilj biti sprečavanje sporazuma o priznanju Kosova, saopštio je danas predsednik tog pokreta Mladjan Djordjević.\n„Cilj Saveta je staranje o politikama koje su vezane za južnu srpsku pokrajinu, aktivizam, praćenje aktivnosti vlasti i uzbunjivanje javnosti u slučaju protivustavnog delovanja“, naveo je on u saopštenju.\nDjordjević je dodao da je vlast za devet godina potpisala 48 različitih sporazuma sa Prištinom i time su otkazali suverenitet Srbije u mnogim oblastima.\n„Zadatak koji je (predsednik Srbije Aleksandar) Vučić dobio od svojih zapadnih sponzora je postizanje pravno obavezujućeg sporazuma kojim će tzv. Kosovo biti priznato i kojim će dobiti stolicu u UN“, rekao je on.\nNovoosnovanim savetom će predsedavati Ivan Ivanović iz Konzervativnog pokreta Naši, navedeno je u saopštenju Oslobodjenja.\nSSP: Ekspresno pozivanje svedoka da da iskaz u Jagodini dokaz…\nDjordjević (Oslobodjenje): Kostić zloupotrebio SANU za promociju…\nŠapić: Do kraja meseca SPAS i SNS deo zajedničke organizacije, najviše…\nSSP formirao tim koji će pružati besplatnu pravnu pomoć žrtvama…\nViše od 50 ljudi ranjeno u sukobu Palestinaca i izraelskih…


Osuda neosnovanog hapšenja\nNa dnašnjoj sjednici Upravnog odbora Fondacije za pružanje pravne pomoći pripadnicima branilačke populacije, kojoj je prisustvovao i federalni ministar za pitanja boraca i invalida odbrambeno-oslobodilačkog rata Salko Bukvarević, razmatrano je nekoliko pitanja, među kojima i učestalo neosnovano hapšenje pripadnika Armije i MUP-a RBiH. Kazali su da je ovo pokušaj izjednačavanja žrtve i agresora, te očigledan primjer agresije na istinu o odbrani naše domovine.\nIz Fondacije su podsjetili da su pripadnici Oružanih snaga RBiH bili časni branioci države, suvereniteta, integriteta i svih njenih naroda, te da će biti na raspolaganju svim braniocima i članovima njihovih porodica protiv kojih se vode sudski procesi. Podsjetili su da takvi procesi iziskuju značajna materijalna sredstva, a da porodice optuženih proživljavaju veoma teške trenutke i da su nerijetko u jako lošem finansijskom stanju.\nPosljednje hapšenje Osmana Osmanovića dokaz je da je riječ o neosnovanim spiskovima na osnovu koji se hapse branioci bez ikakvih dokaza te su izrazili oštro negodovanje. Pozvali su sve relevantne institucije da zaštite bh. državljane, te su kazali kako putem Fondacije pomažu borcima protiv kojih se vode procesi ali i njihovim porodicama.\nMinistar Bukvarević je kazao da, zahvaljujući braniteljima, danas imamo i državu i slobodu i da to nikada ne smijemo zaboraviti.\n- Ne smijemo dozvoliti da se naši ljudi hapse na osnovu kojekakvih spiskova i da im se spočitavaju zlodjela koja nisu činili pripadnici Oružanih snaga, nego agresori. Naši branioci su časno branili domovinu. Federalno ministarstvo će, u okviru svojih kapaciteta, biti na raspolaganju i učiniti sve da pomogne porodicama, ali pozivam i sve druge relevantne institucije da se aktivno uključe u ovu borbu jer je danas na snazi intenziviranje podizanja optužnica protiv naših saboraca. Država mora stati uz ove časne ljude - zaključio je ministar Bukvarević, saopćeno je iz Federalnog ministarstva za pitanja boraca i invalida odbrambeno-oslobodilačkog rata.


Košarkašice Srbije zaustavljene u četvrtfinalu SP - Televizija K3\nKošarkašice Srbije zaustavljene u četvrtfinalu SP\nOctober 3, 2014, 6:35 pm\nPrava je šteta i sportska nepravda što srpske košarkašice ne igraju za medalju na planetarnom šampionatu. U meču punom preokreta, neizvesnosti i uzbuđenja bile su na korak da ostvare podvig i sruše velikog favorita i domaćina takmičenja.\nIzabranice Marine Maljković hrabro su se nosile sa Turkinjama, početkom drugog poluvremena imale i deset poena prednosti, u završnici i šansu za produžetak, međutim, ostale su bez sreće i koncentracije.\nPočetak susreta pripao je domaćinu i u nastavku oba tima igrala su sa oscilacijama, ali je Srbija zahvaljujući trojkama Milice Dabović preuzela inicijativu i na odmor otišla sa šest poena prednosti (30:24).\nTreća deonica donela je preokret, agresivne Turkinje iskoristile su greške protivnica, ali i neujednačen kriterijum suđenja i, nošene gromkom podrškom sa tribina, najavile siguran uspeh.\nMeđutim, reprezentativke Srbije nisu se predavale, uspele su da uzvrate iako su tri i po minuta pre kraja meča zaostajale čak osam poena.\nPogađajući trojke dugo su čuvale nadu da mogu do velikog preokreta, ali su sprečene ponajviše zbog neobjašnjivih sudijskih odluka.\nSrpkinje su imale poslednji napad na utakmici i šansu da trojkom izbore produžetak, međutim, sekund i po pre zvuka sirene pogodile su za dva poena i samo ublažile poraz.\nNajefikasnije u reprezentaciji Srbije bile su Milica Dabović sa 18, Nevena Jovanović sa 16 i Jelena Milovanović sa 11 poena, dok je Tursku do pobede predvodila naturlizovana Amerikanka Sanders sa 14 poena i 19 skokova.\nTurska se u polufinalu sutra sastaje sa Španijom, koja je ranije danas pobedila Kinu sa 71:55 (20:9, 15:8, 21:18, 15:20), dok će Srbija igrati za plasman od 5. do 8. mesta.\nU prvoj četvrtfinalnoj utakmici Australija je savladala Kanadu sa 63:52 (19:17, 17:7, 15:11, 12:17) i u polufinalu čeka pobednika preostalog duela u kojem večeras od 20.15 sati igraju SAD i Francuska.\nBilalu Bosniću produžen pritvor za još dva mjesecaPo 5. put u finalu: Đoković protiv Mareja upisao 23 uzastopnu pobedu u Pekingu


I Bečej hoda - Portal Moj Bečej - Bečejske opštine iz ugla građana!\nPlaninarsko društvo Leson, u okviru „Dana pešačenja u Srbiji‟, u subotu 11. septembra poziva sugrađane u šetnju po Bečeju.\nStart kružne staze od šest kilometara je u centru, u 9 sati, a aktivnost se realizuje pod sloganom „Za korak bliži zdravlju“. Na ovaj način će se i Bečejci uključiti u aktivnost Planinarskog saveza Srbije.\nOznake: BečejPlaninarski savez SrbijePlaninarsko društvo „Leson“Srbija


Đukić: U Partizanu uvek turbulentno, pobeda pravi lek - Izazov\nĐukić: U Partizanu uvek turbulentno, pobeda pravi lek\nRadio-televizija Srbije 2. marta 2018. 15:09\n"Očekuju nas teški uslovi za igru. Radnički je dobra ekipa, koja će igrati ofanzivno. Idemo na tri boda bez obzira na to što neće biti lako, ali na svakom gostovanju moramo da tražimo pobedu. Moramo se prilagoditi lošim uslovima terena, jer tri boda vrede isto tamo i na našem stadionu. Igrali smo pod sličnim uslovima i u Kruševcu, ali ne preostaje nam ništa drugo nego da se adaptiramo", izjavio je Đukić na konferenciji za medije u Sportskom centru Teleoptik.\n"Tražimo vetar u leđa i pobedu koja bi nam značila posle eliminacije iz Evrope. Svaki put posle kiksa dolazi do potresa, pravi lek je dobra igra i pobeda. Ekipa je dobro trenirala ove nedelje, igrači su svesni da nas jedni pobeda vraća na stare staže", rekao je Đukić.\n"Svesni smo da moramo da pobeđujemo, u Partizanu je uvek turbulento, ali svi u sportskom sektoru pokušamo da to amortizujemo to i uradimo sve da se ne oseti nepoverenje. Uvek ću biti uz igraće i stručni štab kako u radosti posle Videotona i Jang Bojsa, tako i kada "plačemo i krvarimo"", izjavio je Đukić.\nUtakmica između Partizana i Radničkog igra se u subotu od 14.30 u Nišu.\nSP ZA KLUBOVE: Al Ain eliminisao River Platu\nOGLASIO SE I LALATOVIĆ: Drago mi je što je cela Srbija imala priliku da vidi nad kim…\nMartinez o Naingolanu: Došao sam u Belgiju da uspem, a ne da gledam ime igrača ili…\nAnćeloti: Dosta više o Kavaniju!\nAl Ain u finalu svetskog klupskog prvenstva\nOGLASIO SE I LALATOVIĆ: Drago mi je što je cela Srbija imala priliku…\nMartinez o Naingolanu: Došao sam u Belgiju da uspem, a ne da gledam…


ANEM :: Rumunski ministar podneo ostavku zbog sumnji na korupciju\nRumunski ministar podneo ostavku zbog sumnji na korupciju\n16.3.2015. (AFP, Rojters, EurActiv.rs) - Rumunski ministar finansija Darijus Valkov podneo je ostavku pošto je protiv njega pokrenuta istraga zbog sumnje da je primao mito u vreme gok je bio gradonačelnik grada Slatina. Valkov je najviši rumunski zvaničnik koji je podneo ostavku zbog tvrdnji da je umešan u korupciju. Rumunija godinama pokušava da se izbori sa korupcijom, a u poslednje vreme iz Brisela stižu pohvale rumunskom pravosuđu zbog napora koje čini na tom planu.\nRumunsko tužilaštvo je 6. marta pokrenulo krivičnu istragu protiv Valkova zbog zloupotrebe položaja. On je osumnjičen da je kao gradonačelnik Slatine favorizovao privatnu kompaniju na javnim tenderima, a zazuvrat dobio oko 2 miliona evra. Prema navodima tužilaštva, to podmićivanje se događalo u periodu od 2010. do 2013. godine.\nValkov je odbacio sve optužbe, ali je 15. marta predao pismenu ostavku, nekoliko sati pošto je predsednik Rumunije Klaus Joanis pozvao premijera Viktora Pontu da ga smeni zbog sve većih kritika u javnosti na račun vlade.\nPonta je u prvom trenutku stao iza Valkova, ali je zatim prihvatio njegovu ostavku. Ponta je od odlazaćeg ministra zatražio da još predstavi novi fiskalni poreski zakon sledeće nedelje, a zatim će imenovati njegovog naslednika. Prema predlogu fiskalnog zakona, Rumunija bi trebala da u fazama do 2020. smanjuje poreze kako bi stimulisala rast. Međunarodni monetarni fond je međutim zabrinut jer bi to moglo da stvori problem deficita.\nRumunski predsednik je pozvao Pontu da smeni Valkova ocenivši da bi njegov ostanak u vladi "ugrozio njen kredibilitet".\n"Pošto Tužilaštvo za korupciju otvorilo istragu protiv ministra finansija Dariusa Valkova, očekujem da on podnese ostavku jer bi njegovo prisustvo moglo da ugrozi kredibilitet vlade", rekao je Joanis.\nOpozicija desnog centra je, takođe, tražila ostakvu ministra finansija istakavši da je važno da finansijama upravlja osoba za koju ne postoji ni trunka sumnje da je umešana u kroupciju.\nValkov je u dva mandata bio gradonačlenik Slatine a zatim je izabran za člana Senata, gornjeg domuarumunskog parlamenta. Imenovan je za ministra finansija u decembru prošle godine prilikom rekonstrukcije vlade. Pre toga je bio ministar za budžet, a u okviru rekonstrukcije je taj resor pripojen ministarstvu finansija.\nIstraga protiv Valkova zadala je novi udarac Ponti nakon poraza na predsedničkim izborima u novembru 2014. Istrage se vode i protiv Pontinog tasta i pašenoga.\nRumunsko pravosuđe u protkle dve godine odlučnije pristupilo brobi protiv korupcije, odnosno preduzimanju istraga, suđenja i donošenju presuda, što je naišlo na pohvale u Briselu.


Prema našim informacijama, on je na području Banjaluke prvo živeo u kući u prigradskom naselju, odakle je potom izbačen.\nNaš sagovornik ističe da je imao i stan u centru Banjaluke, koji je prodao i potom otišao u Federaciju BiH.\n- Reč je o veoma bolesnom i opasnom čoveku, koji je spreman na sve. Da nadležne institucije u Srpskoj nisu reagovale pravovremeno i maksimalno profesionalno, ko zna šta bi bilo kod nas – rekao je sagovornik Srpskainfo, koji je bio uključen u slučaj "Gačić".\nU procesu rehabilitacije je bio zaposlen u jednoj nevladinoj organizaciji, gde je takođe radio skoro tri meseca i nije napravio nijedan incident.\nPrema rečima našeg sagovornika, s Gačićem su morali raditi profesionalci, jer je po njegovom ponašanju bilo očigledno da bi mogao ponovo nekog ubiti.\nRadnici Centra za socijalni rad Banjaluka skoro svakodnevno su imali sastanke s Gačićem i na sve načine pokušavali da ga rehabilituju.\n- Tokom prvih razgovora s Edinom predočene su mu naše nadležnosti i objektivne mogućnosti sa kojima raspolažemo, što je on bez pogovora i s razumevanjem prihvatio. Naročito mu je istaknuta mogućnost pružanja podrške u eventualnom lečenju, što je on energično odbijao, tvrdeći da je oduvek bio zdrav, i fizički i mentalno – rekli su u Centru za socijalni rad.\nDodali su da im se poslednjih mesec dana obraćao ređe, odnosno jednom sedmično, a i kad bi došao delovao je zadovoljno, naglašavajući da je prilično samostalan u svakom smislu.\n- Nakon prodaje stana predočio nam je svoje planove o selidbi i zahvalio se na “profesionalnom odnosu i ukazanoj pomoći” - istakli su u CSR Banjaluka.\nOPASAN PSIHOPATA, A ŽIVEO KAO NORMALAN ČOVEK Ko je zakazao u slučaju serijskog ubice Edina Gačića i zašto svi PERU RUKE\n"DUGOGODIŠNJI RAD SA LJUDIMA" Brutalni ubica Edin Gačić ima sertifikat za sportskog instruktora


Uvodi se registar pčelara u Srpskoj: Razmotrene izmjene Zakona o pčelarstvu | BL Portal\nNarodna skupština Republike Srpske razmotrila je Nacrt zakona o izmjenama i dopunama Zakona o pčelarstvu, kojim se uvodi registar pčelara i pčelinjaka u Republici Srpskoj.\nRegistraciju pčelara i pčelinjaka u Republici Srpskoj vrši resorno ministarstvo na zahtjev pčelara, a nakon sprovedenog postupka registracije Ministarstvo izdaje registracionu pločicu, koju je pčelar obavezan postaviti na vidno mjesto u pčelinjaku, navodi se u obrazloženju ovog Nacrta zakona.\nOvim zakonskim rješenjem propisuje se da Savez udruženja pčelara Republike Srpske i udruženja pčelara koji nisu članovi Saveza i udruženja proizvođača iz oblasti biljne proizvodnje tokom godine sprovode zajedničke aktivnosti na edukacijama o značaju pčelarstva s ciljem očuvanja pčela i samog biodiverziteta u prirodi.\nPotpredsjednik Narodne skupštine Republike Srpske Željka Stojičić zaključila je današnje zasjedanje, a nastavak sjednice zakazala za sutra u 10.00 časova kada će biti razmatran godišnji izvještaj Ombudsmana za djecu za 2021. godinu.\nBiće razmatrana Informacija o obavezama koje za BiH i Republiku Srpsku proističu iz procesa pridruživanja EU sa prijedlogom mjera i aktivnosti realizovanih tokom 2021. godinu.\nPoslanici će razmatrati i prijedlog odluke o prihvatanju zaduženja Republike Srpske kod Svjetske banke – Međunarodne banke za obnovu i razvioj po Projektu modernizacije vodnih i sanitarnih usluga.\nRazmotrene izmjene Zakona o privrednim društvima: Poboljšana prava akcionara na dividendu\nI virtuelne valute pred poslanicima: Skupština razmotrila Nacrt zakona o tržištu hartija od vrijednosti\nTags: Nacrt o izmjenama, NSRS, sjednica, zakon\nVučić nakon sastanka sa Sluckim: Nastavak evropskog puta uz prijateljske veze sa Rusijom


Kamberi: Da se pitanje Albanaca sa juga Srbije uključi u dijalog Beograda i Prištine - JuGmedia\nAutor: Bujanovačke, Economia online\nNarodni poslanik iz Bujanovca Šaip Kamberi zahteva da se pitanje Albanaca na jugu Srbije uključi u dijalog Beograda i Prištine jer eventualni sporazum dve strane neće biti sveobuhvatan ukoliko se ne reši „problem Albanaca u Preševskoj dolini“, prenosi kosovski portal Economia online.\n“Poslednji je trenutak da Srbija, zemlja koja je u dijalogu sa EU otvorila nekoliko poglavlja da bi postala deo evropske porodica, promeni pristup prema manjinama, posebno prema Albancima, kako bi postigla standarde EU” kaže Kamberi.\nPo njegovim rečima, brisanje adresa „Albanaca u Preševskoj dolini vrši se u cilju etničkog čišćenja“.\n“Pored toga, Srbija diskriminiše Albance u njihovim ekonomskim pravima, što utiče na odlazak mladih iz Preševske doline”, dodaje Kamberi.\nNaglasio je da, iako su Albanci često potpisivali sporazume sa Vladom Srbije i tako izrazili spremnost za integraciju u Srbiji,nije bilo mnogo učinka.\n“Mnogo puta smo naglasili da se državna diskriminacija koju je Srbija započela krajem 90-ih u mnogim oblastima nastavlja i danas. Uprkos činjenici da smo u političkom procesu, u tihom dijalogu sa Beogradom od kraja rata OVPBM”, kazao je.\nNesprovođenje zajedničkog plana iz 2001. godine, sporazuma iz 2009. i 2013. godine, dovelo je Albance, kako kaže, u bezizlaznu situaciju posebno sa nepriznavanjem diploma, drugih problema u oblasti obrazovanja i izostanka integracije.


Lavovi proslavili ulazak u Super B ligu – RK "Lavovi BP"\nU petak, 01.06.2018. sa početkom u Bačkoj Palanci odigrana je revijalna utakmica između Lavova BP ( prvaka Prve lige Srbije grupa Sever) i reprezentacije lige.\nPre početka utakmice je direktor lige Medurić Aleksandar kapitenu Lavova, Okuka Milanu nručio pehar namenjen prvaku, a gledaoci su imali priliku da osim seniora pozdrave i igrače mlađih selekcija mašeg kluba, koji su takođe ove sezone ostvarili fantastične rezultate.\nNakon zvaničnog dela programa, upriličena je i svečanost povodom plasmana u viši rang takmičenja, koju su pored igrača iz obe ekipe i članova RK Lavovi BP uveličali i predstavnici Rukometnog saveza Vojvodine i mkogobrojni prijatelji kluba.\nŠto se same revijalne utakmice tiče, iako rezultat nije bio ni najmanje važan, ipak je red napomenuti da su se Lavovi dobro suprotstavili reprezentaciji lige, dobar deo susreta bili u vođstvu ali su na kraju ipak poraženi rezultatom 33:37 (15:15).\nNa ovoj utakmici za Lavove su nastupali: Medić 1, Okuka 1, Stanojev 1, Mrakić 1, Urošev 2, Čupković 4, Ćirović, Đukić, Radović 5, Prodanović 6, Dutina, Puđa 4, Jović 1, Vučković 2, Miljković 4 i Kosjer 1. Na klupi su sedeli treneri Permoser Slobodan, Karanović Radovan i Šešum Pero.\n◂ Revijalna utakmica protiv reprezentacije lige\n3. Dunavski kup ▸


Svetislav Pešić: Nemce naučio košarku - Ljudi - Dnevni list Danas\nPočetna » Ljudi » Svetislav Pešić: Nemce naučio košarku\nSvetislav Pešić: Nemce naučio košarku\nZoran Pavić02.10.2021. 13:06\nMalo bi se ko u trenutku kad je postao prvak sveta u košarci, pa makar i u juniorskoj konkurenciji, sredinom 80-ih godina prošlog veka odlučio da karijeru nastavi u Nemačkoj.\nOni nešto stariji se sećaju da se ne sećaju da su Nemci pre toga igrali košarku, kakogod, „spolja“ se to nije videlo. I onda im se desio Kari, i za šest godina su postali prvaci Evrope.\nAvanturista te vrste bio je Svetislav Pešić i onda ni najmanje ne čudi što je ovih dana u 73. godini života prihvatio doduše manji, ali mnogo rizičniji izazov da bude selektor košarkaške reprezentacije Srbije. Onomad u Nemačkoj sve je bilo uspeh, a titula koju je uzeo istorijski podvig, danas i ovde, titule su „normalna“ stvar kad je košarka u pitanju, srebro je prihvatljivo tako i tako ako je „drim tim“ u pitanju, a sve ostalo je bezmalo katastrofa.\nJasno je svima koji iole poznaju košarku da je on bio najbolje moguće rešenje za to mesto. Da je prilično dezorijentisanom Savezu bio poslednji kec iz rukava, ali i da je on njima bio mnogo više potreban nego oni njemu. Jednom od najcenjenijih, najtrofejnijih, pa i najskupljih trenera u Evropi sigurno nije bila nužda da traži posao, ali ni da se prihvati užarene klupe u zemlji gde se košarka (ne)opravdano smatra nacionalnim ponosom.\nDakle, poturio je svoj veliki trenerski autoritet, ogromno znanje i zlatno iskustvo u košarkašku obnovu ovde, oročio se do Igara u Parizu 2024, uz Evropsko i Svetsko prvenstvo u međuvremenu, na koja se kao i na OI treba kvalifikovati sa „B“ timom, zbog paklenog trougla: FIBA- Evroliga- NBA. I stvarno je, i moguće, tako bi se moglo parafrazirati ono što je Kari najavio na svojoj promociji, šest meseci nakon što je primljen u Kuću slavnih FIBA, odbivši tako da plodove minulog rada uživa u penziji.\nEkonomičnost, kreativnost i opuštenost, disciplina – te tri osobine smo u jednom kafanskom druženju novinara sa njim pre 24 godine u Barseloni „izvukli“ iz njegovog životnog puta. Rođen u Novom Sadu, ali „rođeni“ i na to ponosni Piroćanac, koji je igračku karijeru izgradio u Bosni, a dobar deo trenerske proveo u Nemačkoj. I novim zvezdama iz NBA i Evrolige neće morati da pokazuje „spomenar“ koje je sve igrače „odmalena“ napravio velikim. Svima će to unapred biti jasno.\nKao i da je Pešić poznat kao veoma „tvrd“ trener, principijelan i pravičan, spreman da se u poluvremenu zbog nediscipline ili bahatosti odrekne igrača kao onomad u Indijanapolisu, koji traži maksimum angažovanja igrača, a zauzvrat isto tako maksimum iz njih izvlači na terenu. Kod koga se unapred zna šta traži, i da to skoro uvek i dobije. Uz neophodnu dozu „namazanosti“ i sportskog „bezobrazluka“.\nPre košarke trenirao je fudbal i u pionirima Radničkog iz Pirota bio golman. Njegov sin Marko bio je košarkaški reprezentativac Nemačke, a sada je visoki funkcioner u košarkaškom klubu Bajern. Unuk Luka mu je verovatno najveća „slabost“.\nKošarkaLičnost DanasSvetislav PešićBeograd\nJedno reagovanje na “Svetislav Pešić: Nemce naučio košarku”\nKajl Broflovski kaže:\n02. oktobra 2021. u 17.34\nHteli ste da napišete „Nemce naučio košarci“?


KS: Uskoro ćemo imati uvid u imena svih uposlenika u javnom sektoru - BDC\nKS: Uskoro ćemo imati uvid u imena svih uposlenika u javnom sektoru\nVlada Kantona Sarajevo usvojila je danas Odluke o izradi Registra zaposlenih u javnom sektoru na području Kantona Sarajevo. Ovim će se, nevode iz Vlade kontrolisati trošenje javnih sredstava u segmentu zapošljavanja u javnom sektoru i biće poznato kolike ljudske i kadrovske potencijale imamo.\nIzradu ovog registra pokrenuta je na inicijativu predsjedavajućeg Skupštine Kantona Sarajevo Elmedina Konakovića i predstavljaće jedan od važnih alata za uvid u ljudske potencijale i kadrovsku bazu kojom raspolaže javni sektoru u Kantonu Sarajevo.\nIstovremeno ovo će biti i kontrolni mehanizam trošenja javnih sredstava u segmentu zapošljavanja u cjelokupnom javnom sektoru te kao takav biće i važan alat u prevenciji korupcije. U izradu Odluke aktivno učešće je dao Ured za borbu protiv korupcije i upravljanje kvalitetom, koji će i vršiti nadzor nad njenom implementacijom.\nRegistar će obuhvatiti podatke iz radno pravnog odnosa svih zaposlenih u organima uprave i službama, zavodima, agencijama, direkcijama i upravnim organizacijama, pravnim licima s javnim ovlaštenjima na teritoriji Kantona, u javnim ustanovama i javnim preduzećima čiji je osnivači Kanton, te u privrednim društvima u kojima Kanton učestvuje sa više od 50 posto ukupnog kapitala .\nKako bi se izbjegle dileme o mogućoj ugroženosti prava na privatnost važno je imati na umu da se budžet, odnosno finansijski planovi organa i institucija na koje se odnosi ova Odluka, donose ili potvrđuju od strane zakonodavne i izvršne vlasti, uz nužno poštivanje principa transparentnosti utroška javnih sredstava.\nS obzirom da se budžetska i sredstva vanbudžetskih fondova sredstva formiraju iz poreza i drugih prihoda koje plaćaju građani, nesumnjiva je potreba upoznavanja građana sa načinom trošenja tih sredstava, pa i u domenu zapošljavanja u javnom sektoru, kao jednoj od najvećih potrošačkih stavki budžetskih i vanbudžetskih sredstava.\nPrevious articleFBiH: Sutra bi se moglo znati da li će biti povećanja penzija\nNext articleŠepić: Nezavisni blok ostaje opozicija


EL - Katalonci u Beogradu, triler u najavi - Sportske.net\nEL - Katalonci u Beogradu, triler u najavi\nKošarkaši Partizana u šestom kolu grupne faze EL dočekuju Barselonu a iskustva iz prethodnih sezona ali i prvog meča u Kataloniji svedoče da navijači mogu da očekuju još jedan triler meč.\nDa li košarkaši Partizana imaju snage da u 6. kolu A grupe Evrolige sruše velikog favorita Barselonu i naprave ogroman korak ka plasmanu u Top 16?\nPovreda Lea Vestermana, za kojeg je sezona završena, dodatno je iskomplikovala situaciju u ionako "tankom" izboru trenera Duška Vujoševića, ali poznato je da je "Pionir" prethodnih godina bio mesto gde su se dešavala čuda. Baš tako - srpskom šampionu u četvrtak je potrebno čudo, iako Katalonci ne izgledaju impresivno na startu nove sezone\nČinjenica je, uostalom, da su prethodnih sezona i mnogo jači i uigraniji sastavi od Katalonaca znali da polože oružje u paklu beogradskog hrama košarke. Barsa je proteklog vikenda u Bilbau pretrpela prvi poraz u Endesa ligi, a ono čega u Humskoj treba da se plaše je, pre svega, spoljna linija Španaca.\nPartizan je posle povrede Vestermana na ovim pozicijama "najtanji" i ceo teren pao je na pleća Bogdana Bogdanovića, Dragana Milosavljevića i Terensa Kinsija.\nIstina je da Huan Karlos Navaro nije isti onaj igrač od pre nekoliko godina, ali i sada, samo na njemu svojstvenim trojkama, zagorčava život rivalima. Tu su još Marselinjo Uertas, Alehandro Abrines, Kostas Papanikolau, Boštjan Nahbar, Bred Oleson, Džejson Pulen i Viktor Sada.\nDakle, izuzetno težak meč je pred mladim timom Partizana. Verovatno teži i od onog u "Blaugrani" na otravanju sezone, kada su crno-beli imali lepu šansu da iznenade, ali su poraženi - 67:60.\nPartizan i Barselona su i prošle sezone bili u istoj grupi i odlučivala je jedna lopta. Katalonci su oba puta bili bolji, u "Blaugrani" slavili su sa 85:82, dok je u Beogradu bilo još neizvesnije - 68:67.\nDirektan prenos je u četvrtak, 21. novembra, u 20.45 sati, na kanalu Sport Klub 1, a program iz studija Sport Kluba sat ranije.


Blinken: Vašington će odgovoriti na „nepromišljene“ korake Rusije prema SAD - Sputnjik Srbija\n05:51 23 Jun 2021\nBlinken: Vašington će odgovoriti na „nepromišljene“ korake Rusije prema SAD\n15:57 18.05.2021 Preuzmite kraći link\nVašington je spreman da odgovori na „nepromišljene ili agresivne“ korake Rusije protiv interesa Sjedinjenih Američkih Država i njihovih partnera, izjavio je američki državni sekretar Entoni Blinken na konferenciji za novinare u Rejkjaviku.\n„Jasno stavljamo do znanja da ćemo odgovoriti, ukoliko Rusija odluči da preduzme nepromišljena ili agresivna dejstva protiv naših interesa, interesa naših saveznika i partnera“, rekao je on.\nAmerički državni sekretar istakao je da će odgovor uslediti ne radi toga da se pokrene sukob, već zato što „takvi izazovi ne smeju proći nekažnjeno“.\nGovoreći o sastanku američkog i ruskog predsednika, Blinken je rekao da SAD očekuju da će on biti održan za nekoliko nedelja.\nZapadni političari periodično daju izjave o „ruskoj pretnji“. Predsednik Rusije Vladimir Putin ranije je izjavio da Rusija ne namerava nikoga da napada. Prema njegovim rečima, ruska pretnja je „izmišljotina onih koji žele da profitiraju na svojoj ulozi prethodnice u borbi protiv Rusije, kkao bi za to dobili neke bonuse i povlastice“.\nAmerički predsednik Džozef Bajden izjavio je ranije da se nada da će se sastati sa predsednikom Rusije Vladimirom Putinom u okviru svog putovanja u Evropu u junu.\nRusija objavila spisak neprijateljskih država: Na listi Amerika i Češka\nKraj unipolarnog sveta: Amerika gubi status svetskog hegemona?\nPutin: Rusija će na pretnje na svojim granicama reagovati - kako dolikuje\nRusija, SAD, Entoni Blinken\n00:01 Vreme danas: Sunčano i veoma toplo, do 38 stepeni, sutra i do 40\n22/06 23:09 Eparhija raško-prizrenska: Obnova naših svetinja nije dogovorena sa prištinskim institucijama\n22/06 22:53 Englezi pobedili Češku i osvojili Grupu D\n22/06 22:52 Hrvati strepeli, pa razbili Škote – i ostali u životu!\n22/06 22:51 Modrić i Perišić spasli Hrvate, Englezi i Česi uspavali Vembli


Mercer trade ulaže 3 mil EUR u proizvodnju laminata u Novoj Varoši - Edukaplus\nMercer trade ulaže 3 mil EUR u proizvodnju laminata u Novoj Varoši\nPredsednik Opštine Nova Varoš Radosav Vasiljević i vlasnik turske firme Mercer trade Mahmut Bajram potpisali su ugovor o zakupu dela pogona bivše fabrike nameštaja Inova u Kokinom Brodu na period od jedne decenije.\nOvo uspešno preduzeće, koje se u partnerstvu sa istanbulskom kompanijom Ista Yapi San bavi primarnom preradom drveta i proizvodnjom panela od punog masiva, zakupilo je blizu 12.500 m2 poslovnog prostora i tri manja pomoćna objekta uz deo katastarske parcele locirane severno od pristupne saobraćajnice.\nTurski investitor se ugovorom obavezao da će do isteka zakupnine zaposliti ukupno 140 radnika, čija bi mesečna bruto zarada iznosila po 350 EUR. Sporazumom je precizirano da će prvih 70 radnika sa punim radnim vremenom biti angažovano do januara 2017. godine.\nPrednost pri zapošljavanju će imati nezaposleni koji se na evidenciji tržišta rada nalaze duže od pola godine i imaju prebivalište na teritoriji novovaroške opštine. Zakupac se obavezao i da će lokalnoj samoupravi omogućiti kontrolu i slobodan pristup dokumentima i poslovnim prostorijama sa ciljem monitoringa nad brojem radnika i eventualnih provera drugih ugovornih obaveza zakupnika.\nU opremu i unapređenje proizvodnje, koja je izvozno orjentisana uglavnom na tursko tržište, kompanija će investirati 3 mil EUR.\nU planu je proširenje proizvodnog programa, koji će obuhvatiti i proizvodnju laminata, čvrstih panela, ploča, okvira za vrata i prozore i drugih drvenih elemenata, kao i osvajanje novih tržišta u Evropi i Africi.\n– U pregovorima smo sa jednom uspešnom međunarodnom kompanijom. Ako razgovori urode plodom, imaćemo dugoročne planove za novovaroški kraj i u tom slučaju bismo zakupili i preostali deo pogona nekadašnje fabrike nameštaja. Ishod pregovora znaće se najkasnije za pet-šest meseci – istakao je prilikom potpisivanja ugovora vlasnik turske firme Mahmut Bajram i dodao „da su u zakupljenom pogonu već instalirane dve proizvodne linije primarne obrade drveta, na kojima je uposleno 46 radnika“\nOčekuje da iz Nemačke bude dopremljena i oprema za finalizaciju proizvoda od masivnog panela, nakon čega sledi upošljavanje novih radnika i inteziviranje proizvodnje.\n– Dolazak turskog investitora, posim toga što će uticati na smanjenje nezaposlenosti, što je jedan od gorućih problema, pospešiće i privredne aktivnosti u ovom kraju. Među zaposlenima će biti i bračnih parova, tako da očekujemo i da će se oni zbog posla i dobijene šanse za rad opredeliti da svoju sudbinu dugoročno vežu za zavičaj, a ne da se sele u neku drugu opštinu – ocenjuje predsednik opštine Vasiljević i kaže da ima još investitora zainteresovanih za zakup i preostalog dela poslovnog prostora u Kokinom Brodu, koji se od nedavno sanira i uređuje. Sredstva za te poslove, 15 miliona dinara, obezbedilo je Ministarstvo privrede.\nFirma Mercer trade je ovaj poslovni prostor izlicitirala na javnom nadmetanju još krajem februara. Proteklih meseci radilo se na preciziranju ugovora o zakupu, a u međuvremenu je došlo i do smene lokalne vlasti.


Ja Imam Talenat 2016 – Epizoda 18 – Pink TV – Sezona 5\nNova TV sezona donosi gledaocima Pink televizije pregršt novih emisija koje će osvojiti milionski auditorijum širom regiona. Televizija Pink je spremna za novu sezonu koja će, po svemu sudeći nadmašiti sve prethodne televiz...\nNova TV sezona donosi gledaocima Pink televizije pregršt novih emisija koje će osvojiti milionski auditorijum širom regiona.\nTelevizija Pink je spremna za novu sezonu koja će, po svemu sudeći nadmašiti sve prethodne televizijske sezone – zbog poverenja koje milionski auditorijum već godinama unazad poklanja najvećoj medijskoj kući u ovom delu Evrope, Pink je za svoje verne gledaoce pripremio nove TV formate koji će osvojiti srca gledalaca širom regiona.\nU novembru počinje sa emitovanjem peta sezona najpopularnijeg svetskog talent-šou programa “Ja imam talenat“, samo na televiziji Pink.\nZa vrednu nagradu boriće se talentovani ljudi iz regiona, ali i još iz petnaest zemalja širom Evrope.\nja imam talenat, ja imam talenat 2016, ja imam talenat hororari, ja imam talenat kako ucestvovati, ja imam talenat pink, ja imam talenat ziri, pink, pink televizija, ja imam talenat epizoda 1, ja imam talenat sezona 5, ja imam talenat 1, ja imam talenat epizoda 1 sezona 5 ja imam talenat 2016 epizoda, ja imam talenat gledanje online\nja imam talenatja imam talenat 1ja imam talenat 2016ja imam talenat epizoda 1ja imam talenat epizoda 1 sezona 5 ja imam talenat 2016 epizodaja imam talenat gledanje onlineja imam talenat hororarija imam talenat kako ucestvovati\nJa Imam Talenat 2016 – Epizoda 17 – Pink TV – Sezona 5\nJa Imam Talenat 2016 – Epizoda 19 – Pink TV – Sezona 5


Sastanak na Adi: TRAŽILI RJEŠENJE ZA EROZIJU - Ulcinj info\nSastanak na Adi: TRAŽILI RJEŠENJE ZA EROZIJU\nDruga radionica u okviru nastavka aktivnosti na pronalaženju rješenja za eroziju na Adi Bojani, a u organizaciji Ministarstva ekologije, prostornog planiranja i urbanizma, održana je uz učešće eksperata iz Italije Roberta Montanarija i Kristijana Marazmija. Za ovu priliku, uz podršku projekta „Podrška pripremi projekata iz sektora životne sredine i klimatskih promjena u Crnoj Gori“, koji se finansira iz sredstava EU, obezbijeđeno je i učešće čuvenog eksperta za pitanja obalne erozije, Enca Prancinija.\nKako su naveli iz tog resora, zaključeno je da se problem erozije na Adi Bojani definiše kao adaptacija na klimatske promjene, te da je zbog izuzetne prirodne vrijednosti ovog područja potrebno “definisati sveobuhvatni ekološki pristup, u skladu s prirodom i standardima zaštite životne sredine, prilikom donošenja odluke o ovom pitanju”.\nTu odluku je potrebno donijeti na nivou Vlade u što kraćem roku, imajući u vidu faktor vremena kojeg nema puno.\n“Konstatovano je da je teško odrediti tačan pravac kretanja pijeska zbog malog broja podataka o procesima na ovom području, na što ukazuju različite pretpostavke prof. Petkovića u Studiji očuvanja i revitalizacije plaže na Adi Bojani s predlogom rješenja (januar 2021. godine) i Izvještaj italijanskih eksperata, te da je promjenljivost uslovljena sezonom i vjetrom. Takođe je rečeno da je taj naučni podatak i manje bitan u odnosu na nesporne okolnosti da se nivo mora podiže dok se tlo spušta, kao i da je nesporan nedostatak sedimenta na ovom području čiji dizbalans dovodi, između ostalog, do dramatičnih promjena ovog područja. Stoga je neophodno raditi na prikupljanju podataka – monitoringu i studijama i analizama procesa (transpost sedimenta duž obale, hidrodinamički model…) u saradnji na visokom nivou sa susjednom Albanijom”, dodali su iz Ministarstva.\nKada je u pitanju efekat postojećeg napera, ističu iz resora, konstatovano je da je imao ulogu u zadržavanju plaže ispred turističkog kompleksa na Adi, ali da je “doprinio i eroziji drugih djelova Ade i Velike plaže, kao što je uglavnom slučaj sa čvrstim strukturama postavljenim u moru”.\n“I pored brojnih primjera takvih struktura širom svijeta i Mediterana, italijanski stručnjaci takve strukture ne preporučuju zbog njihovih kratkoročnih i ograničenih benefita i brojnih nuspojava”, navodi se.\nKada su u pitanju srednjoročne mjere, po mišljenju italijanskih stručnjaka, one treba da obuhvataju redizajn turističkog kompleksa na Adi u skladu s prirodnim okruženjem i uz postepeno obezbjeđivanje obalnog odmaka, čime bi se, napominju iz resora, “ostavio prostor za zaštitu turističkog resursa, ali i za primjenu efikasnijih rješenja za eroziju na Adi, kao što su obezbjeđivanje novih izvora sedimenta i bolja odbrana od dejstva talasa i rijeke”.\nDodaju da taj korak treba da bude praćen obnovom dina i njihovim povezivanjem s postojećom, prirodnom dinom na jugu Ade.\n“Dugoročne mjere obuhvataju ponovno uspostavljanje transporta sedimenta sistema rijeka Drim i Bojane, kojima bi prethodile studije koje bi najbolje bilo sprovesti na prekograničnom nivou, zajedno s Albanijom, koje treba da pokažu da li se može revitalizovati transport sedimenta ka Adi. U svom izvještaju koji su predstavili na radionici, italijanski stručnjaci predlažu pristup usklađen s prirodnim karakterom ovog područja, koji podrazumijeva aktivnosti na prihrani i smanjenju gubitka pijeska na ovom području”, pojasnili su iz Ministarstva.\nKao prve naredne aktivnosti istaknuto je da je u okviru pripreme plaže na Adi Bojani za predstojeću turističku sezonu postojeće vještačke dine potrebno u periodu sredina-kraj maja djelimično „prostrijeti prema moru“ kako bi se plaža prihranila odnosno stvorio novi profil plaže, ostavljajući prostor za izgradnju novih dina nakon turistićke sezone.\n“Po potrebi, plažu je moguće dodatno prihraniti s deponije pijeska na ušću. Dalje je postojeći naper potrebno postepeno pažljivo odstraniti, kako se plaža ne bi destabilizovala, odstranjujući vidjljive vreće odnosno one koje nisu pokrivene pijeskom, dok je pijesak iz vreća potrebno rasuti kako bi se iskoristio za plažu”, naglasili su.\nZnačajno je napomenuti da je projekat, kratkoročnih mjera izgradnje vještačkih dina koji je sproveden u novembru 2021. godine u saradnji Ministarstva ekologije, prostornog planiranja i urbanizma i JP Morsko dobro, “dao rezultate i zaštitio objekte Ulcinjske rivijere od nevremena proteklog zimskog perioda”.\nNa sastanku su pored predstavnika Ministarstva ekologije, prostornog planiranja i urbanizma učestvovali predstavnici Delegacije Evropske unije u Crnoj Gori, Uprave za vode, JP preduzeća za upravljanje morskim dobrom Crne Gore, Agencije za zaštitu životne sredine, Geološkog zavoda, Zavoda za hidrometeorologiju i seizmologiju, HTP Ulcinjska Rivijera, NVO sektora: Zeleni korak, NVO Dr Marin Šnajder Jakob (MSJA), Kancelarije za održivi razvoj i IPA projektnog tima „Podrška pripremi projekata iz sektora životne sredine i klimatskih promjena u Crnoj Gori”.


Uhapšena četvorka iz Sarajeva i Bosanske Krupe zbog proizvodnje i prodaje droge – BH Novosti\nUhapšena četvorka iz Sarajeva i Bosanske Krupe zbog proizvodnje i prodaje droge\nby Admin 187 views\nPolicijski službenici Federalne uprave policije jučer su nakon višemjesečne istrage započeli akciju kodnog naziva “Tranzit”. Akcija se provodi pod nadzorom Kantonalnog tužilaštva Kantona Sarajevo, a vezana je za krivično djelo “nedozvoljenja proizvodnja i stavljanje u promet opojnih droga”.\nOva operativna akcija realizovana je uz značajnu podršku Obavještajno-sigurnosne agencije Bosne i Hercegovine.\nU akciji “Tranzit” su uhapšene četiri osobe na području Unsko-sanskog kantona. Dvije osobe su iz Sarajeva, inicijala M. T. (52) i J. H. (31), koje su prevozile opojna drogu te dvije osobe iz Bosanske Krupe, M. A. (36) i K. A. (36), koje su kupovale drogu.\nPrilikom pretresa vozila koja su koristili osumnjičeni, pronađeno je i oduzeto blizu četiri kilograma opojne droge Cannabi Sativa L.\nU skopu navedenih aktivnosti, a po Naredbi Općinskog suda u Sarajevu, policija je jučer pretresla dvije lokacije na području općine Novo Sarajevo. Tada su u kući koju koristi osumnjičeni J. H. pronašli i oduzeli tri kilograma opojne droge Cannabi Sativa L. Pored opojne droge, prilikom pretresa pronađeno je vatreno oružje i municija.\nUhapšene osobe će nakon kriminalističke obrade u Federalnoj upravi policije uz Izvještaj o počinjenom krivičnom djelu, u zakonskom roku biti predate na dalju nadležnost Kantonalnom tužilaštvu Kantona Sarajevo.\nPrevious article Moyes stao u odbranu: Evra mi je objasnio udaranje navijača i ja razumijem ga\nNext article Košarac: Mektićeva izjava o Srebrenici je potvrda izdajničke politike SDS-a\nby Admin 19. Novembra 2018., 13:40\nby Admin 18. Novembra 2018., 10:40\nby Admin 15. Novembra 2018., 6:49\nJedna osoba zbodena nožem u tramvaju u centru Sarajeva\nby Admin 14. Novembra 2018., 20:42\nby Admin 14. Novembra 2018., 8:56\nMoyes stao u odbranu: Evra mi je objasnio udaranje navijača i ja razumijem ga


Advokat: Pućdemon ostaje u Belgiji i posle katalonskih izbora\n► Advokat: Pućdemon ostaje u Belgiji i posle katalonskih izbora\nSmenjeni katalonski lider Karles Pućdemon i njegovi ministri, koje traži špansko pravosuđe, ostaće u Belgiji i posle regionalnih izbora u Kataloniji zakazanih za 21. decembar zbog žalbi protiv izručenja, rekao je danas Pućdemonov advokat.\n"Šta god da se desi, oni će biti (u Briselu) najmanje do 21. decembra, a ja računam da će to biti do sredine januara", rekao je Žaume Alonso Kueviljas za katalonski radio Rac1.\nOn je izneo uverenje da će, kakva god bude odluka belgijskog suda, biti žalbi apelacionom sudu, a zatim i kasacionom.\nPućdemon i četiri ministra smenjene katalonske vlade su u Belgiju došli pošto je španska vlada uvela direktnu upravu u Kataloniji nakon proglašenja nezavisnosti tog regiona 28. oktobra.\nOn je kao i drugi katalonski separatistički lideri optužen za pobunu i proneveru javnog novca. Nakon njegovog odlaska iz Španije, drugi optuženi su pritvoreni.\nNa regionalnim izborima, Pućdemon se nalazi na čelu izborne liste svoje partije i želi da ponovo bude "legitimni predsednik" katalonske vlade.\nU Španiju u februaru stiglo znatno manje migranata preko mora\nŠpanska vlada saopštila je danas da je došlo do pada ilegalne migracije preko mora u februaru kada je stiglo 930 osoba, dok ih je u januaru bilo više od 4.000.\nBivši španski premijer svedočio na suđenju katalonskim separatistima\nBivši španski premijer Marijano Rahoj optužio je danas katalonske separatiste da su želeli da "likvidiraju nacionalni suverenitet" organizovanjem zabranjenog referenduma o...\nŠpanija je odbila da istakne zastavu i pusti himnu Kosova, pa je Evropska fudbalska unija (Uefa) prinuđena da promeni zemlju organizatora kvalifikacija za plasman na Evropsko fudbalsko prvenstvo...


OSM Televizija - Zvanično: Partizan može u Evropu!\nZvanično: Partizan može u Evropu!\nSud za sportsku arbitražu u Lozani i zvanično je saopštio da će Partizan naredne godine igrati u evropskim takmičenjima.\nKlub iz Humske prethodne je suspendovan iz Evrope u naredne tri sezone, odnosno ne bi mogao da učestvuje u Ligi šampiona i Ligi Evrope u prvoj godini kada bi to obezbijedio kroz nacionalna takmičenja.\nPartizan je kaznu inače dobio zato što je imao oko 2,5 miliona evra neplaćenih dugova zaključno sa septembrom 2016. godine. Najveći dio tog novca je na ime poreza i doprinosa, koji su crno-bijeli obavezni da plate državnim organima u Srbiji.\nU međuvremenu, crno-beli su uspjeli da sklope sporazum sa Evropskom fudbalskom unijom o suspendovanju jednogodišnje zabrane igranja na međunarodnoj sceni, nezvanično je saznao B92.\nU zamjenu za kaznu, crno-bijeli će dobiti pojačani monitoring iz UEFA, s tim što ako ponovo bude imao “rupa u finansijama“ posljedice bi mogle da budu katastrofalnije nego što je to sada bio slučaj.\n"Sud za sportsku arbitražu izdao je zvanično saopštenje u vezi s procedurom arbitraže između srpskog Fudbalskog kluba Partizan i Evropske fudbalske Unije (UEFA), koja se tiče kršenja finansijskih pravila pod okriljem tela UEFA koje se bavi kontrolom finansija (CFCB AC) – po kojima je Partizan prekršio pravila UEFA o licenciranju i finansijskom fer-pleju.\nSpomenute strane pronašle su rješenje, čime je zaključena i arbitraža CAS.\nFudbalski klub Partizan priložio je nove dokaze, povodom optužbi koje su se odnosile najvećim dijelom na neplaćeni porez Republici Srbiji, poslije čega je ustanovljeno da je ispunio sve preduslove da se naredne sezone takmiči u takmičenjima pod okriljem UEFA", navodi se u saopštenju CAS.\nJoš iz iste kategorije: « Berluskoni prodaje Milan 14. aprila! Federer u polufinalu Majamija »


Krajem 2008. prodaja Jagodinske pivare : Nadlanu.com\nKrajem 2008. prodaja Jagodinske pivare\nGeneralni direktor Jagodinske pivare Zoran Petrović rekao je juče da očekuje da to preduzeće do kraja godine bude prodato na tenderu. On je za Betu potvrdio da su u toku pregovori sa zainteresovanim domaćim i inostranim kupcima.\n- Za pivaru u Jagodini zainteresovana je jedna firma iz Engleske, a fabriku je posetila delegacija Osječke pivare - rekao je Petrović. Jagodinsku pivaru je u poslednjih šest meseci napustilo 270 od 410 radnika, a za njihove otpremnine obezbeđeno je oko milion evra. Planirano je da se broj zaposlenih u fabrici smanji za oko još 50, kako bi se lakše prodala na tenderu.\nPrivatizacija Jagodinske pivare poništena je u decembru 2006. godine, jer kupac, konzorcijum preduzeća "Pan bir" iz Novog Sada i "Infond holding" iz Slovenije, nije ispunio ugovorene obaveze. Pivara je prodata u avgustu 2005. godine za 75.000 evra, uz obavezu da u narednih pet godina kupac uloži četiri i po miliona evra. Radnici su nekoliko meseci posle privatizacije onemogućili novom rukovodstvu ulazak u fabriku i njih 15 je upravljalo firmom. Za to vreme nekoliko puta je došlo do sukoba radnika s obezbeđenjem bivših vlasnika, u kojima je bilo više povređenih.


Saopštenje OO SNS Gornji Milanovac – GM Press\nfoto: SNS GM\nStara izreka koje se očigledno drže ovi perspektivni, mladi, neokaljani spasioci Gornjeg Milanovca je da sto puta izgovorena laž, postaje istina. Neko ko je izbačen iz partije na čijim krilima je došao na mesto predsednika Opštine, ko je posle prvog mandata izgubio poverenje naših sugrađana, ko je iza sebe ostavio dosta toga nerazjašnjenog, o čemu javnost Gornjeg Milanovca do sada nije obaveštena, želi na neki volšeban način da se vrati u fotelju za kojom očigledno mnogo tuguje i da nastavi tamo gde je stao 2016. godine, kako on to sam neprekidno ponavlja. Žal za predhodnim, njemu i njegovim saborcima lepim vremenima, je više nego očigledna. Želeli bi da ponovo troše budžetska sredstva protivzakonito, bez javnih nabavki, da iz fioke ponovo dele pare prijateljima i rođacima, da iz budžetskih sredstava po nekoliko osnova imaju primanja, da sa rukovodećih mesta ponovo dovode ustanove u blokade, da sa pozicije vlasti ponovo tuže Opštinu i dobiju milionske iznose i da stanu na put razvitka Gornjeg Milanovca pošto rade samo i isključivo za svoje interese. A o onima koji su Dom zdravlja i Apoteku zadužili više od 200 miliona detaljno ćemo podsetiti naše sugrađane u narednom periodu.\nMirkovićev napad na vredne privrednike naše opštine, koji i u uslovima pandemije beleže značajne rezultate, koji svoje obaveze prema lokalnoj samoupravi revnosno izvršavaju puneći tako budžet opštine sredstvima koja se dalje koriste za poboljšanje života naših sugrađana je nedopustiv i krajnje neodgovoran. Privrednici opštine Gornji Milanovac imaju odličnu saradnju sa lokalnom samoupravom i iz te dobre saradnje rađaju se zajednički projekti i zajednička ulaganja. Neko ko kritikuje privredu Gornjeg Milanovca a pri tom od te privrede je živeo čitav svoj radni vek, šetajući se po raznim opštinskim kancelarijama, od referenta za mesne zajednice do sticajem nesrećne okolnosti predsednika opštine je najblaže rečeno neozbiljan i neodgovoran čovek.\nGM PRESS / Informativna služba OO SNS Gornji Milanovac


John Kerry spreman i nestrpljiv da gospodina Busha oslobodi tereta predsjednikovanja - 2004-10-27\nManje od sedmice dana pred izbore za novog predsjednika Sjedinjenih Država - sve ankete pokazuju da se još uvijek vodi izjednačena trka. Senator John Kerry je dan započeo u Iowa-i, gdje je obraćajući se svojim pristalicama rekao da je spreman i već nestrpljiv da gospodina Busha oslobodi tereta predsjednikovanja. Gospodin Bush je govorio na skupu u Pennsylvaniji, obećavši da će pobijediti u ratu protiv terora i naglasivši kako su poreske olakšice koje je on naredio pomogle uzdizanju američke ekonomije.\nMedjutim, nekoliko stotina tona jednostavno nestalog eksploziva u Iraku - ostaje kao jedna od vrućih tema u kampanji. Danas je demokratski izazivač, senator Kerry, o tome govorio kao o skandalu koji sve više raste, ponovo naglasivši kako bi tih gotovo 400 tona nestalog eksploziva moglo biti iskorišteno protiv američke vojsle u Iraku. Predsjednik Bush je uzvratio rekavši kako gospodin Kerry iznosi divlje optužbe ali bez poznavanja činjenica i dodao kako vojska vrši istragu o tome šta se dogodilo s tim eksplozivom.\nU medjuvremenu, neki već izlaze na birališta prema pravilima o mogućnosti ranog glasanja, ali njihovi glasovi neće zvanično biti prebrojavani do dana izbora. Prema jednoj od anketa koju je uradila mreža ABC, 51 procenat je glasao za sadašnjeg predsjednika, a 47 procenata za njegovog demokratskog izazivača. ABC navodi da ovi rani glasači uglavnom pripadaju grupi starijih glasača i to pretežno Republikanaca.


Ranije večeras prilikom upada i zakonodavni dom bacali su baklje u holu, nastao je opšti metež i guranje sa policijom Aktivisti Inicijative "Ne davimo Beograd", pokreta "1 od 5 miliona" i grupa koju okuplja bivši funkcioner Dveri Srđan Nogo upali su večeras u Skupštinu Srbije. Dva muškarca, aktivisti gore pomenutih inicijativa, bacili su kamenje na Skupštinu i razbili prozor. Grupa ljudi okupljenih ispred Skupštine, kao što se i vidi po fotografijama, ne nosi maske niti rukavice. Ranije večeras prilikom upada i zakonodavni dom bacali su baklje u holu, nastao je opšti metež i guranje sa policijom.Foto N.SkenderijaFoto N.SkenderijaFoto N.Skenderija...\nVečernje novosti: POGLEDAJTE: Nasilnici flašama i kamenjem gađali policajce ispred Skupštine (VIDEO)\nOkupljanje građana poprimilo je nasilan karakter. Nakon upada vandala u hol parlamenta, ka zgradi su poletele i - baklje Aktivisti Inicijative "Ne davimo Beograd", pokreta "1 od 5 miliona" i grupa koju okuplja bivši funkcioner Dveri Srđan Nogo upali su večeras u Skupštinu Srbije.Okupljanje...